Lasikatto ehkä sittenkin - Sydän-Hämeen Lehti\nMuseovirasto asettui puoltamaan Pälkäneen Vanhankirkon kattamista\nJaa: Ulla Siren Julkaistu 11.11.2015 08:43 Kyliltä\nMuseoviraston pääjohtaja Juhani Kostet (oikealla) vieraili lokakuun alussa Pälkäneellä. Rauni Tiililä ja Asko Valkama keskustelivat hänen kanssaan Vanhankirkon tulevaisuudesta.\nPälkäneen Vanhankirkon suojeluyhdistys sekä Pälkäneen seurakunnan ja kunnan edustajat ovat tämän vuoden aikana olleet useita kertoja yhteydessä Museovirastoon ja toivoneet, että lupaa kattamiseen harkittaisiin uudelleen.\nSuojeluyhdistyksen projekteina muureja ja perustuksia on korjattu ja uusittu sakastin katto. Viimeksi valmistui lautakate asehuoneeseen. Asehuoneeseen ja sakastiin on hankittu myös ovet ja lukot. Yhdistys on kuitenkin ollut huolissaan siitä, että toimet eivät riitä hillitsemään muurien rapistumista.\nMuseoviraston pääjohtaja Juhani Kostet kävi itse katsastamassa rauniot Pälkäneen Vanhankirkon suojeluyhdistyksen vieraana kuukausi sitten, jolloin hän totesi Sydän-Hämeen Lehden haastattelussa, että kirkon kunnostusta pitäisi nopeuttaa. Erityisesti länsipääty eli pääsisäänkäynnin puoleinen pääty on Kostetin mukaan huolestuttavasti haurastunut ja saattaisi jopa olla vaarassa romahtaa.\nKivenkoloihin kertyvä vesi rapauttaa muureja, ja viime aikoina lisääntyneet myrskyt ja muut rajut sääilmiöt rasittavat niitä vielä ylimääräisesti. Lisäksi avoin kirkko on jatkuvasti alttiina ilkivallalle.\nVuonna 2005 käydyn Tampereen Teknillisen yliopiston arkkitehtiopiskelijoiden lasikatteen suunnittelukilpailun voitti Mikko Lahikaisen ehdotus ”Viimeinen virsi”. Mahdollisesti toteutuvasta lasikatteesta ei ole tehty eikä hyväksytty mitään suunnitelmaa.\nYhdistys ehdotti raunioiden suojaamista joko lasi- tai puukatteella jo toista kymmentä vuotta sitten, mutta helmikuussa 2004 antamassaan lausunnossa Museovirasto asettui yksiselitteisen kielteiselle kannalle.\nViimeviikkoisessa lausunnossaan Museovirasto arvioi katteen vähentävän jatkuvaa konservoinnin tarvetta ja lisäävän kirkon käyttömahdollisuuksia kulttuuri- ja matkailukohteena siinä määrin, että kattaminen voidaan hyväksyä.\nLausunnossa todetaan myös, että raunion kattaminen lasilla on poikkeuksellinen kokeilu, joka voi antaa suojelun ja kohteen säilymisen näkökulmasta uutta kokemusta. Museovirasto edellyttää, että sen edustaja osallistuu mahdollisen kattamishankkeen hankeryhmään.\nLausunnossa ei esitetä kirkon katteeksi muita materiaaleja kuin lasia.\nMyös lasikate tuottaa hoito- ja ylläpitokuluja eikä se lopeta raunioiden kunnostustarvetta. Museovirasto tukisi mahdollisesti jatkossakin taloudellisesti muurien kunnostustöitä, mutta sillä ei ole osoittaa rahoitusta kattamiselle eikä valmiin katteen ylläpidolle.\n”Ei muuta vailla kuin rahaa, suunnitelmia ja toteutusta”\nPälkäneen Vanhankirkon suojeluyhdistyksen puheenjohtaja Asko Valkama on tyytyväinen Museoviraston myönteiseen kattolausuntoon. Hän antaa tunnustuksen ennen kaikkea yhdistyksen tulevaisuustyöryhmälle, joka on ajanut asiaa eteenpäin ja käynyt keskusteluja Museoviraston edustajien kanssa, sekä Pälkäneen kunnalle, joka on lähtenyt vahvasti mukaan kirkon kattamishankkeeseen.\n– Kyllä se oli hieno uutinen. Kaikki me tiedämme, että suojaamattomina rauniot eivät kestä, joten tämä on kyllä suuri askel eteenpäin, hän sanoo.\nKunnan valmisteilla olevassa elinvoimastrategiassa haetaan keinoja kunnan imagon kohentamiseen. On odotettavissa, että katettuna kirkon käyttöarvo ja kiinnostavuus matkailukohteena kasvaisi huomattavasti. Kunnassa kaavaillaan, että kirkosta ja sen lähitienoosta voisi kehittyä merkittävä matkailuvaltti, johon liittyisi monenlaista toimintaa.\n– Esimerkiksi entiselle Finntavernan tontille voisi ehkä tulevaisuudessa tulla jotakin uutta käyttöä, jos Vanhankirkon käyttö lisääntyisi, Asko Valkama pohtii.\nValkama hyväksyy periaatteessa ajatuksen, että suojeluyhdistys ryhtyisi kattohankkeessa toimijaksi. Kunta ja seurakunta eivät voi hakea apurahoja eivätkä muuta yksityisten tahojen rahoitusta, joten kolmannen sektorin tekijä olisi välttämätön.\nKysymyksessä on miljoonahanke, jota ei missään tapauksessa kustannettaisi julkisin varoin. Jos kattamiseen päädytään, joudutaan etsimään yksityisiä rahoittajatahoja kotikunnan ja mahdollisesti kotimaankin ulkopuolelta.\n– Muutahan ei enää ollakaan vailla kuin rahaa, suunnitelmia ja toteutusta, Valkama toteaa.\nSuojeluyhdistyksen sihteeri Rauni Tiililä on ollut mukana yhdistyksen toiminnassa sen perustamishetkistä lähtien ja seurannut sekä kattokeskustelua että muuta rauniokirkon ympärillä kuohahdellutta keskustelua. Hän myöntää, että matkalla on ollut monta mutkaa. Kuohuntaa oli sekä yhdistyksen omassa piirissä että ulkopuolella, mutta itse perusasiasta eli Vanhankirkon suojelusta ei hellitetty missään vaiheessa.\nKun kattohanke aikanaan kaatui Museoviraston vastustukseen, yhdistys aloitti toisesta päästä ja ryhtyi kunnostamaan muureja ja laittamaan sakastiin ja asehuoneeseen kattoja.\n– Museovirastossa lasikattoideaa pidettiin hienona ja ihasteltiin vuonna 2005 toteutetun suunnittelukilpailun tuloksia. Siellä suorastaan ihmeteltiin, miksi asiaa ei heidän taholtaan viety eteenpäin jo kymmenen vuotta sitten. Kyllähän tämä tuntuu isolta palkinnolta pitkän työrupeaman jälkeen, Tiililä kertoo.\nMuureille haetaan pikarahoitusta\nSuojeluyhdistys jatkaa restaurointityötä Vanhallakirkolla suunnitelmien mukaan ensi kesänä. Länsipäädyn muurin korjaus aloitettiin viime kesänä ja työn on arvioitu kestävän yhteensä kuusi vuotta, koska työskentely on mahdollista vain kesäkuukausina.\nMuseovirasto pitää aikataulua liian hitaana muurien kunnon huomioon ottaen ja on suositellut, että yhdistys hakisi työhön kaksinkertaista avustusta ensi kesäksi.\n– Muurien korjaus ja koko kirkkoa koskeva kuntokartoitus on joka tapauksessa saatava valmiiksi ennen mahdollista kattamista, joten sehän sopisi hyvin, että aikataulu nopeutuisi. Mutta emme vielä tiedä, saammeko lisää rahaa, joten mitään varmaa en voi luvata, Asko Valkama sanoo.\nKirkko pysyy kirkkona\nMuurien suojaaminen vedeltä tavalla tai toisella alkaa olla välttämätöntä, jos halutaan estää Vanhankirkon sortuminen. Korkea länsipääty on suurimmassa vaarassa.\nSeurakunta on ottanut kirkon kattamisasiaan kantaa viimeksi yli kymmenen vuotta sitten. Kirkkoherra Jari Kemppainen kertoo, että kirkkoneuvosto muodostaa tarvittaessa uuden kannan aikanaan.\n– Periaate on, että kirkon saa kattaa, mutta seurakunta ei osallistu kattamisen eikä katon hoidon kuluihin, koska siihen ei mitenkään riitä varoja. Haluamme, että jos katto tehdään, varmistetaan myös, että sitä hoidetaan, vaikka suojeluyhdistys joskus lakkaisi olemasta, Kemppainen sanoo.\nTyönjako Vanhankirkon hoidon suhteen on ollut sellainen, että Museovirasto määrittelee, mitä toimenpiteitä saa tehdä, ja suojeluyhdistys seurakunnan vuokralaisena hankkii rahoituksen ja toteuttaa korjaustoimet. Seurakunta käyttää kuitenkin omistajan ääntä, eikä mahdollinen kattohanke muuta sitä tosiasiaa.\n– Kirkko pysyy kirkkona ja siellä järjestettävän toiminnan on oltava kirkollista tai kirkkoon sopivaa niin kauan kuin se on seurakunnan omistuksessa. Eri asia on, jos se joskus myydään tai lahjoitetaan pois, Kemppainen muistuttaa.\nLue lisää aiheesta: Asko Valkama Jari Kemppainen lasikatto lasikattohanke Museovirasto Pälkäneen seurakunta Pälkäneen vanhankirkon suojeluyhdistys Rauni Tiililä


Sininen päivä -kampanja omistaa marraskuun eturauhassyövälle - Docrates\nEtusivu / Marraskuu on omistettu eturauhassyövälle – salakavalaan, mutta hoidettavissa olevaan tautiin kuolee vuosittain yli 900 miestä\nMarraskuu on valtakunnallinen eturauhassyöpäkuukausi, jolloin huomio kiinnitetään suomalaisten miesten yleisimpään syöpään. Docrates Syöpäsairaala ja Suomen eturauhassyöpäyhdistys Propo liittyvät osaksi teemakuukautta Sininen Päivä -kampanjalla, jonka tavoitteena on lisätä tietoisuutta eturauhassyövän yleistymisestä sekä kannustaa miehiä hakeutumaan tutkimuksiin ja hoitoihin ajoissa. Kampanja kestää koko marraskuun ja huipentuu 19.11. vietettävään kansainväliseen miestenpäivään.\nEturauhassyöpä on suomalaisten miesten yleisin syöpä, johon sairastuu vuosittain yli 5 000 ja kuolee yli 900 miestä. Vaikka eturauhassyöpää on totuttu pitämään vanhojen miesten tautina, se on työikäistenkin miesten yleisin syöpä. Docrates Syöpäsairaalan perustaja, professori Timo Joensuu kertaa eturauhassyövän yleisimmät syyt ja parhaat hoitomuodot sekä varoittaa riskistä, joka liittyy oireiden ilmenemisen odotteluun.\nLiian moni eturauhassyöpä löytyy vasta levinneenä\nSyövät pitäisi löytää aina oireettomina, mutta eturauhassyöpä on tässä mielessä salakavala: se ei useinkaan oireile alkuvaiheessa, jolloin hoidot pitäisi aloittaa. Joensuun mukaan syövän löytyessä on usein niin, ettei miehellä ole ollut mitään hälyttäviä tuntemuksia, mutta vuosittaisessa perustarkastuksessa PSA-testi kertoo arvojen nousseen yhtäkkisesti huomattavan korkealle tasolle.\n”Siksi ei pitäisi tuudittautua siihen, että mennään tutkimuksiin vasta vaivojen ilmetessä”, sädehoidon ylilääkäri sekä syöpätautien ja sädehoidon erikoislääkäri Joensuu muistuttaa.\nOireiden laatu riippuu paljon syövän tarkasta paikantumisesta. Eturauhasen anatomia on sellainen, että virtsaputkea ympäröi sidekudoksesta ja tukisolukosta koostuva keskilohko. Tyypillisesti syöpäpesäke on kapselin ulkoreunan kalvorakenteessa kiinni.\n”Jos kasvain on lähellä eturauhasen pinnalla olevaa hermoa, se voi aiheuttaa jomotusta tai kiputuntemusta alavatsassa ja eturauhasen seudulla. Jos se saa kasvaa pidempään, tuloksena voi olla virtsaumpi, jolloin mies ei pysty virtsaamaan ollenkaan. Itse asiassa mikä tahansa muutos virtsatessa voi viitata syöpään, esimerkiksi lisääntynyt virtsaamistarve tai veren esiintyminen virtsatessa, mutta nämä ovat hyvin harvinaisia”, Joensuu kertoo.\nYlipaino lisää sairastumisriskiä\nEturauhassyövän kehittymisessä suurin yksittäinen tekijä on solujen vanheneminen, mikä on sinänsä normaali ilmiö ja yksi osa vanhenemiseen liittyvää kehon rappeutumista. Ihmisen ikääntyessä vanhenevat solut alkavat tehdä uusiutuessaan virheitä, esimerkiksi ympäristö- ja perintötekijöistä johtuen.\n”Siitä on myös paljon tutkittua tietoa, että eturauhassyövän ilmaantuminen on sidoksissa painonhallintaan. Ylipainoisilla riski on selvästi suurempi, koska rasva-aineenvaihdunta vaikuttaa hormonitasapainoon ja sitä kautta eturauhassyöpäriskiin. Omalla syömisellä ja liikkumisella voi näihin asioihin vaikuttaa paljon”, Joensuu lisää.\n”Eturauhassyöpä on hoidettavissa modernin sädehoidon keinoin mahdollisimman vähäisillä sivuvaikutuksilla, kunhan tauti löydetään ajoissa. Jokaisen yli 50-vuotiaan miehen tulisi siis itse aktivoitua eturauhassyövän varalta, ja mikäli tautia on havaittu myös lähisuvussa, tulisi seuranta aloittaa jo 40-vuotiaana”, Joensuu muistuttaa.\nSininen Päivä -kampanja lisää tietoisuutta\nDocrates Syöpäsairaala ja Suomen eturauhassyöpäyhdistys ry eli Propo ovat järjestäneet eturauhassyöpäkuukauden vuosina 2019 ja 2020, ja toteuttavat sen nyt kolmannen kerran marraskuussa 2021. Tämänvuotisen Sininen Päivä -kampanjan tavoitteena on lisätä tietoisuutta ja keskustelua miesten yleisimmästä syövästä, kannustaa miehiä hakeutumaan tutkimuksiin ajoissa ja siten parantaa syövän varhaista havaitsemista.\nLue lisää www.sininenpaiva.net\nDocrates Syöpäsairaala on suomalaisessa omistuksessa oleva, kansainvälisesti toimiva, syöpään erikoistunut sairaala Helsingissä. Palvelemme syöpään sairastuneita yksilöllisesti koko hoitoketjun ajan, syövän diagnostiikasta hoidon jälkeiseen seurantaan. Diagnoosin ja kuvantamisen jälkeen hoito voidaan suunnitella ja aloittaa viiveettä. Ainutlaatuinen konseptimme tuo potilaita joka puolelta maailmaa. Potilaita olemme hoitaneet yli 60 maasta. Huippuosaajista kootun yhteistyöverkostomme kanssa tarjoamme aidosti yksilöllistä syövänhoitoa uusimpia hoitomuotoja hyödyntäen – ihmisenä ihmisen rinnalla.\nPropo Suomen eturauhassyöpäyhdistys ry on valtakunnallinen potilasjärjestö, joka toimii eturauhassyöpään sairastuneiden ja heidän läheistensä hyväksi. Yhdistyksen tavoitteena on edistää eturauhassyöpäpotilaiden hyvää ja oikeudenmukaista kohtelua, parantaa heidän elämänlaatuaan sekä vähentää eturauhassyövästä aiheutuvaa kärsimystä. Välitämme luotettavaa tietoa eturauhassyövästä ja hoitovaihtoehdoista sekä annamme eturauhasyöpäpotilaille ja heidän läheisilleen neuvontaa ja vertaistukea. Yhdistys on perustettu vuonna 1997 ja se on Suomen Syöpäyhdistyksen jäsenjärjestö.


Testissä Kevin Murphy: pesua, hoitoa ja pitoa hiuksille - Rabbit Glow - vegaaninen kauneus- ja muotiblogi\n- Eeva 17.2.2017\nJulkaistu 17.2.2017 Päivitetty 18.4.2022\nKevin Murphyn tuotteet on saatu, sisältää *mainoslinkin\nOnko Kevin Murphyn hiustenhoito sinulle jo tuttua?\nSain testiin sarjalta syväpuhdistavan ja tasapainottavan shampoon, kosteuttavan hoitoaineen ja kuivahiuslakan. Tämä tilaisuus tulikin sopivaan aikaan, sillä hiuksia talvipakkasten aikana piinannut lievä sähköisyys helpottui samalla.\nKevin Murphy – ammattilaisten suosima hiustenhoito- ja muotoilusarja\n*Kevin Murphy on kampaamoissa myytävä ammattihiushoitosarja, joka on kehitetty etenkin tuotteiden suorituskykyä ja painottomia koostumuksia fokusoiden. Sarjan tuotteita onkin käytetty esimerkiksi muotilehtien kuvauksissa. Kevin Murphy tunnetaan myös yhtenä harvoista ammattihiustuotteiden cruelty free-firmana, ja Petan listalla oleva merkki onkin jättänyt Kiinan markkinat välistä eläinkoevaatimusten vuoksi.\nTuotteet eivät ole luonnonkosmetiikkaa, mutta tuotannossa ja tuotekehityksessä painotetaan ympäristöystävällisyyttä: sarja suosii luonnosta saatavia uusiutuvia raaka-aineita, käyttää osittain kierrätettyjä muovipakkauksia ja lahjoittaa ilmastonmuutoksen vastaiseen työhön.\nPostauksen tuotteista shampoot ja hiuslakka ovat parabeenittomia ja sulfaatittomia ja hoitoaine parabeeniton. Lista Kevin Murphyn vegaanisista tuotteista on tämän postauksen lopussa.\nEi voi olla myöskään ihastelematta näitä hurjan söpöjä neliskanttisia pulloja! Kompaktin kokoisista puteleista tulee mieleen\njonkin sortin ”kosmetiikka-taskumatit”. Kerratan vielä, että polkkapituinen hiuslaatuni on paksuhko, taipuisa ja normaalikuntoinen ja päänahkani enemmän rasvoittuva kuin kuiva.\nKevin Murphy testissä – kokemuksia hiustenhoidon tuotteista\nArmeijanvihreän putelin Maxi.Wash (kyllä, nimien välissä on pisteet) on syväpuhdistava tehoshampoo, joka lupaa kirkastaa ja syväpuhdistaa tehokkaan hellävaraisesti. Tuotteessa on hellästi korivia AHA-happoja sekä limen, mintun ja rosmariinin yhdiste tasapainottamaan hiuspohjaa. Ja esimerkiksi myös teepuu-uutetta, joka sopii rasvoittuville hiuksille. Omat hiukseni ovat tosiaan ihka omassa värissään ilman\nhiusväriä, mutta kaikki testituotteet sopivat myös värjätyille hiuksille.\nKoska käytän vähän mutta säännöllisesti muotoilutuotteita, kunnollinen syväpuhdistava ja jäämät pois pesevä shampoo on paikallaan tavan shampoon rinnalla. Hiusten säännöllinen tehopesu ehkäisee itselläni myös outoja päänahan kutinoita ja ärtymyksiä. Maxi.Wash on todella tehokas shampoo, jonka koostumus on mukavan täyteläistä ja hiuksissa hyvin vaahtoavaa.\nHiukset puhdistuvat hyvin jo yhdellä pesukerralla. Hoitoainekäsittely tämän jälkeen on tosin pakollinen, jotta hiukset selviävät ja siloittuvat hieman. Shampoo ei kuitenkaan ole varsinaisen kuivattava, mutta rasvaisten hiusten shampoille tyypillisesti se jättää hiukset puhdistuneen narskuviksi. Tuoksu on ihana, raikas ja hieman vihreä ilman hippifiiliksiä.\n*Osta Maxi.Wash Lykosta täältä.\nToinen setin shampoo on Balancing.Wash, päivittäiseen käyttöön suunnattu raikastava ja kosteuttava shampoo. En olisi itse kuvauksen perusteella ottanut ”vahvistavaksi” kuvailtua shampoota testiin, mutta luuloni olivat onneksi vääriä. Tasapainottava shampoo sopii nimittäin hyvin myös nopeasti rasvoittuvalle ja joskus ärtyvälle hiuspohjalle, jolle moni shampoo ei ole tarpeeksi tehokas.\nSyväpuhdistavaan shampooseen verrattuna tämä jättää hiuksiin enemmän kimmoisuutta ja kosteutta, mutta pesee hiukset huolellisesti yhdellä tai kahdella pesukerralla. Myös tämä shampoo vaahtoaa hyvin ja levittyy näpsäkästi hiuksiin. Sarjan tuotteilla onkin ylelliset, paksun kermaiset koostumukset.\n*Katso tuotetiedot ja osta Balancing.Wash tästä.\nIhanan värisessä pakkauksessa oleva Hydrate-Me.Rinse on syväkosteuttava hoitoaine, jonka jujuna ovat mikrolevä, kakadumarjauute sekä rasvahappopitoinen helokkiuute. Tuote on suunnattu normaaleille ja kuiville hiuksille. Hiukseni ovat tosiaan normaalikuntoiset, mutta hoitoainevalinta vaikuttaa eniten niiden kuntoon.\nPutelin sisältö onkin tehokasta tavaraa. Hoitoaine tehoaa parin minsan vaikutusajalla, jättää hiukset pehmeän ilmaviksi ja lisää niihin jopa kiiltoa, joka ei ole niin sanottu temppu kohdallani. Lisäksi hoitoainekäsittelyn jälkeen hiukset eivät kaipaa mitään selvityssuihkeita, sillä hoitavuus ja siloittavuus riittää siltänään.\nHoitoaineen käyttöönoton jälkeen huomasin myös että hiukset eivät leijuneet ja sähköistyneet entiseen malliin ja uskallankin kiittää tästä Kevin Murphy-käsittelyä. Vaikka en käytä synteettisiä hoitoaineita säännöllisesti, taidan jättää tämän putelin huonojen hiuskausien pelastajaksi.\n*Osta hoitoaine tästä.\nKuten kuivashampoiden kohdalla jo aiemmin äimistelin, tämäkään muotoilutuote ei jätä ns. mitään tuntua tai lähmäisyyttä hiuksiin. Kuivalakan idea onkin kiinnittää kampaus huomaamattomasti mutta hyvällä pidolla, ja sen tämä lakka tekeekin.\nSpray myös nimensä mukaisesti kuivuu hiuksiin nopeasti ja ilman odotteluja, kunhan suihkuttaa ohjeen mukaisesti ”noin 16 cm etäisyydeltä”. Rasitan hiuksia talvella pantojen ja pyöräilykypärän alla, mutta lakka on jättänyt jämptin ja huomaamattoman pidon ilman korjailun tarvetta! Jatkoon siis!\n*Osta topakka hiuslakka tästä.\nKevin Murphyn tuotteita voi ostaa Suomesta kampaamoista ja nettikaupasta *Lykosta täältä.\nHinnat eivät ole markettihinnoissa, mutta riittoisan oloisia ja tehokkaita.\nLue seuraavaksi: Luonnonkosmetiikan hiusmuotoilu – 5 vegaanista vinkkiä\nMaahantuojalta saatu lista Kevin Murphyn vegaanikosmetiikasta (huom. voi olla lisääkin, ei päivitetty hetkeen)\nEmilia 19.2.2017 - 18:36\nVitsi miten hassuilta nuo neliskulmaiset purkit näyttävät, söpöjä ja kivan sävyisiä, mutta niin hassuja samalla :'D Sarja on kyllä mielenkiintoinen ja shampoot vaikuttavat todella kokeilemisen arvoisilta, mutta vähän turhan hinnakkaita kuitenkin omalle kukkarolle. 🙂\nEeva 20.2.2017 - 05:35\nJep, nuo pullot ovat todella söpöjä (ja hassuja). Ja totta kyllä että sarja ei ole aivan halpis, mutta moni satsaa kampaamotuotteisiin ja tässä on crueltyfree-vaihtoehto. 🙂\nNella 20.2.2017 - 08:06\nEeva 20.2.2017 - 08:09\nMulla ei ole mitään kokemusta oikeastaan mistään hopeashampoosta, mutta harmi jos ei sulla toiminut niin hyvin. Mun mielestä nämä kulmikkaat pullot sopivat just hyvin mun kaappiin (vievät vähemmän tilaa!) ja tuotetta tulee niistä hyvin ulos. 🙂\nKatariina 21.2.2017 - 06:00\nMä en ole koskaan testannut mitään Kevin Murphyltä, mutta olin todella innoissani, kun tajusin joidenkin kampaamoiden käyttävän merkin hiusvärejä. Katsoinkin itselleni kampaamon, johon aion seuraavaksi mennä tukkani värjäyttämään. Hiusten värjääminen eläinkokeettomasti on aiheuttanut mulle päänvaivaa, koska täällä Tampereella ei mikään kampaamo tietääkseni enää käytä Paul Mitchelliä 🙁 Viime vuonna kävin kampaajalla, joka käyttää KC:n värejä (merkki ei tietääkseni myy Kiinaan, mutta raaka-aineiden eläinkokeettomuutta ei ilmeisesti pystytä takaamaan…) Mun kohdallahan ei mikään ekokampaamo käy, koska mä vaalennan tukkaa. Tästä edespäin päätin muutenkin pysyä ihan vaalennuksessa, koska vaalennusaine ei sisällä niitä hiusvärien allergisoivia yhdisteitä. Mutta joka tapauksessa, jatkossa käyn kampaajalla, joka käyttää Kevin Murphyn värejä! 🙂\nEeva 21.2.2017 - 08:55\nMulla on myös haaveena värjätä (vaalentaa) hiuksia, mutta selvitystyö on vielä kesken. Ja on kyllä aivan totta,että eläinkokeettomia hiusvärejä on tosi vähän saatavilla, saati myös vegaanisia…\nNimetön 1.5.2017 - 06:35\nKata: Tampereella Jamaica värjää Paul Mitchellin väreillä… mutta PM luopuu nyt Leaping Bunny -logostaan.


Keskustelu - (tuki/maksu-asiaa)Miten menee nämä asiat jos laitan lapsen päivähoitoon ainakin osittain ensi keväänä, kun hän on | Sana vapaa | Meidän Perhe\n(tuki/maksu-asiaa)Miten menee nämä asiat jos laitan lapsen päivähoitoon ainakin osittain ensi keväänä, kun hän on\nklo 16:23 | 24.7.2007\nn. 2½ vuotias. Jäisin itse pänttäämään yliopiston pääsykokeisiin, ja sitä ennen siis hoitovapaalla.\nJääkö kotihoidontuki pois?\nKuinka paljon maksaa päivähoito ja joudunko sen itse maksamaan (mies töissä alle 2000e palkalla)?\nSaisinko mitään tukia mistään enää?\nJos se menee niin, että menetän tuet ja joudun maksamaan kalliin hoitomaksun niin sitten se ei ole mahdollista miehen hilupalkalla :/\nklo 16:32 | 24.7.2007\nJos et pääse opiskelemaan, niin menet töihin. Tai työvoimakoulutukseen, työharjoitteluun...\nKotona maaten et saa mitään. Eikä sun kuulukaan saada.\nole koulutusta :(\nJäänkö siis ilman mitään apua kun lapsi täyttää 3v? Siis jos en pääse opiskelemaan.\nEn näe siinä mitään halveksittavaa, että tahdon opiskella itselleni hyvän ammatin ja nielen ylpeyttäni ottamalla apua vastaan, kuin menen kitkuttamaan minimipalkalla vuorotyöhön jossa ei ole etenemismahdollisuuksia, odotellessa " kunhan lapsi tuosta vähän kasvaa" tai " ehkä lottopotti tulee tällä viikolla" ..\nen vain ole koskaan joutunut näitä asioita pohtimaan aiemmin, kun pieni esikoinen on kyseessä ja työelämä ja kaikki siihen liittyvä on AIVAN vierasta.\nEn ole IKINÄ ollut työelämässä jotain suhteilla hankittua kesätyötä enempää. En siis tosiaankaan tiedä työkkärin käytännöistä tai tukiasioista kovinkaan paljoa.\nNyt on edessä elämän ensimmäiset kerrat kun joudun huolehtimaan tuloista ja talouden ylläpidosta itse.\nettä ihminen itse elättää itsensä...\nmutta vastaan kuitenkin, että etkö siis ole koskaan ollut töissä. Ikinä? Minkäikäinen olet?\ntyökkärillä on siis aina tarjota jotain töitä tms heti kun sitä tarvitsee. Hyvä juttu!\nJa jos esikoinenkin on vielä pieni, niin eikös sulla ole hyvin aikaa vielä olla hoitovapaalla.\nei saa kotihoidontukea.\nPäivähoitomaksu tulee tulojen mukaan, korkein on 200 euroa kuussa.\nValmennuskurssille jos joudun itse ottamaan lainan niin, jos mahdollista, otan sellaisen jossa saa rahat takaisin mikälin ei opiskelemaan pääse (ne ovat vain todella kalliita), tai sitten valmennuskurssin jolla on takuu, että jos ei pääse heti sisään niin seuraavana vuonna saa kurssin ilmaiseksi. Välivuoden ajaksi menen ilman muuta töihin jos ei opintopaikkaa tule ja silloin maksan mahdollisimman paljon velkoja pois. Muuten niitä velkoja on tulevaisuudessa paljon, mutta se on harmillinen sivuvaikutus... Onneksi sitten on koko loppuelämä aikaa maksella niitä pois.\nja jos lapsi ei ole kotihoidossa niin ei siitä kotihoidontukea makseta.\njos ei ole euroakaan rahaa maksaa lapsenhoidosta niin eiköhän kannata laittaa lapsi päiväkotiin ja mennä töihin keräämään sitä rahaa.\npienen lapsen kansas opiskelu on aina hankalampaa ja vaatii paljon organisointikykyä. sen takia lapset yleensä tehdään vasta opiskelujen jälkeen. nyt ei kannata ehkä kurkoitella kuuseen vaan mennä töihin tai opiskella jotain yksinkertaisempaa kuin alaa missä pitää lukea 8-10 tuntia vuorokaudessa.\nolen vain kuullut työttömistä ja luulin, että joskus voi tosissaan olla ongelmia löytää mitään.\nkuullut todellisesta maailmasta... Vau.\nJos nyt luovun niistä niin jään ikiajoiksi kaupan kassalle. Joka tapauksessa jos pääsen opiskelemaan ensi vuonna tai sitä seuraavana niin 10 vuoden kuluttua minulla on todennäköisesti hyvä ammatti, eikä rahahuolia.\nOtan mielummin opintolainat ja kovan kitukutuslinjan nyt. On siis selvää, että nyt pääsykokeisiin täytyy lukea mahdollisuuksien puitteissa. Valmennuskurssia varten on kuitenkin otettava lainaa tai saatava sponssaaja ja sen ajoiksi anottava hoitaja vaikka sukulaisista. Jos opiskelemaan ei pääse niin on saatava jokin työpaikka (jonka työkkäri tod. näk. kykenee tarjoamaan) välivuoden ajaksi ja sitten edettävä siitä...\nEn lapsen kanssa voi kunnolla panostaa pääsykokeisiin lukemiseen, mutta en voi laittaa häntä hoitoon koska ei ole rahaa ja jokainen sentti hoitotuesta on elintärkeä nytkin! Olen pulassa sitten kun se loppuu jos ei opintopaikka irtoa tai töitä heti löydy.\nMiehesi tienaa jotain edes, ja nollamaksuluokka poistuu, joten jonkinsuuruinen hoitomaksu teille tulee. Se, miten suuri, riippuu perheen tuloista ja lapsen hoitopäivien pituudesta/siitä montako päivää kuukaudessa hän on hoidossa.\naktiivisesti koulutukseen? Eli jos ap hakee jo keväällä vaaditunlaiseen koulutukseen mutta ei pääse, hän saisi tukea vaikka ei täytäkään työssoloehtoa?\nTämä siis Kelan sivuilta:\n18-24 ¿vuotiaalla on oikeus työmarkkinatukeen myös työttömyyden ajalta edellyttäen, että hän ei ole kieltäytynyt, eronnut tai erotettu työstä , koulutuksesta tai eräistä työvoimapoliittisista toimenpiteistä. Lisäksi edellytetään, että hän on hakeutunut soveltuvaan ammatilliseen koulutukseen, johon voidaan myöntää opintotukea, eikä hän ole kieltäytynyt, eronnut tai omasta syystä erotettu tällaisesta koulutuksesta.\nVaikka työmarkkinatukioikeus olisikin menetetty siitä syystä, että em. ehdot eivät täyty, henkilö on oikeutettu työmarkkinatukeen esimerkiksi työvoimakoulutuksen tai työharjoittelun ajalta.\nTyömarkkinatukioikeuden voi saada takaisin, kun on ollut työssäoloehtoon luettavassa työssä, työharjoittelussa, työkokeilussa tai työvoimapoliittisessa koulutuksessa yhteensä viisi kuukautta, valmistunut ammattiin tai täyttänyt 25 vuotta.\nHae koulutukseen aktiivisesti\nJotta oikeus työmarkkinatukeen säilyy, työnhakijan tulee hakea aktiivisesti ammatilliseen koulutukseen sekä kevään että syksyn yhteishaussa.\nAktiivisena hakeutumisena pidetään seuraavaa\n· Peruskoulututkinnon suorittanut hakee yhteishaussa vähintään kolmeen toisen asteen perustutkintoon johtavaan ammatilliseen koulutukseen\n· Ylioppilastutkinnon suorittanut hakee yhteishaussa vähintään kolmeen ammattikorkeakoulun koulutusohjelmaan tai toisen asteen ammatilliseen koulutukseen ylioppilaskiintiöstä.\nMainituista kolmesta koulutusvaihtoehdosta yksi voi olla yhteishaun piiriin kuulumaton, tutkintoon johtava, ammatillisia valmiuksia edistävä koulutus tai peruskoulun oppimäärän suorittaneella vastaavasti hakeutuminen lukioon.\nMikäli nuori ei tule valituksi varsinaisessa yhteishaussa, hänen tulee hakeutua työvoimatoimiston osoittamiin peruutuspaikkoihin sekä osallistua seuraavaan yhteishakuun.\nAloitat ajoissa ja luet silloin kun mies hoitaa lasta tai lapsi nukkuu. Lähempänä pääsykokeita palkkaat jonkun katsomaan lasta puolipäiväisesti tai vaikka kolmena päivänä viikossa ja menet itse kirjastoon lukemaan. Jos et pääse opiskelemaan, ilmottaudut työkkäriin. Työmarkkinatukea (?) saat vaikka olisit nuori eikä sulla ole työkokemusta.\nYhtesikunta kyllä autta ja tukee, mutta ihan kaikkea ei kanneta kotiovelle pyytämättä.


Kirja hyllyssä: Chimamanda Ngozi Adichie: Huominen on liian kaukana\nChimamanda Ngozi Adichie. 2009. Englanninkielinen alkuteos The Thing Around Your Neck. Otava 2011. Suomentaja Sari Karhulahti. 261 sivua.\nLuulin jo kirjoittaneeni nigerialaissyntyisen Adichien romaanista Kotiinpalaajat, mutta ilmeisesti olenkin lukenut sen ennen blogiaikaani. Olisin mielelläni linkittänyt sen tähän, mutta linkitän sen sijaan Saran postauksen. Sieltä löytyy lisää linkkejä. Adichien novellikokoelma Huominen on liian kaukana käsittelee nimittäin suurilta osin samoja teemoja, joista Kotiinpalaajissakin on kyse.\nEtenkin korkeastikoulutettuja nigerialaisia on muuttanut maan levottomuuksien vuoksi runsaasti viime vuosikymmenten aikana niin Iso-Britanniaan kuin Yhdysvaltoihinkin joko opiskelujen ajaksi, joksikin aikaa töihin, aviopuolisen mukana tai pysyvästi. Tässä kirjassa kahdestatoista novellista kymmenen liittyy jollakin tapaa Yhdysvaltoihin muuttoon tai tarinassa viitataan henkilöihin, jotka ovat sinne muuttaneet jossain vaiheessa elämäänsä.\nMuutto Yhdysvaltoihin voi olla nigerialaiselle kielen vuoksi luonnollinen valinta, sillä useimmat suorittavat tutkintonsa englanniksi ja puhuvat sitä sujuvasti. Novelleissa tulee esille, miten Nigeriaa vuosikymmeniä vaivannut uskonnollinen, poliittinen ja taloudellinen sekasorto ajaa ihmisiä etsimään tasapainoisempaa elämää. Kulttuuri on kuitenkin hyvin erilainen mistä tahansa näkökulmasta. Vastassa ovat tavat, joiden oppiminen vie pitkän aikaa eikä kotoutuminen ole helppoa.\nHän todella kuului nyt tähän maahan - tähän maahan, missä oli sekä ihasteltavaa että päiviteltävää, tähän maahan, missä saattoi ajaa yöllä pelkäämättä aseistettuja ryöstöjä ja missä yhden hengen ravintola-annoksissa oli ruokaa kolmelle. Nkem kuitenkin kaipaa kovasti kotia, ystäviään ja igbon, joruban ja pidginenglannin sorinaa ympärillään.\nNovelleissa havainnollistetaan, miten epäoikeudenmukainen maa Nigeria on, miten korruptio jyllää, uskonnolliset ryhmät taistelevat ja juonittelevat, ja politiikkaan ei voi luottaa. Niin 1970-luvun nälänhätä kuin kristittyjen ja muslimien väliset yhteenotot 2000-luvulla saavat ihmisiä katoamaan ja lähtemään. Poliittisen aspektin lisäksi novelleissa on toki runsaasti myös ihan arkista sukulaisten, rakastavaisten ja naapurien välistä kanssakäymistä, ystävysten keskinäistä mustasukkaisuutta tai vaikkapa sukupolvelta toiselle siirtyviä uskomuksia ja ikiaikaisia tapoja. Sekoitus on hyvin mausteinen.\nViimeinen novelli poikkeaa muista, sillä se sijoittuu noin sadan vuoden taakse aikaan, jolloin valkoiset kristityt taloudellisine ja/tai uskonnollisine motiiveineen olivat vasta tulossa heimoyhteisöjen alueelle. Härkäpäisessä historioitsijassa on siksi samanlaista kaikua kuin Chinua Acheben arvostetussa romaanissa Kaikki hajoaa.\nSe, mikä tuntuu yhdistävän kaikkia novelleja (hajujen, makujen, uskomusten, harmattanin, sekasorron ja politiikan lisäksi!) on Adichien melko selvä feministinen ote. Naisten asema tyttärenä, rakastajattarena tai vaimona, miehen vapaus tulla ja mennä, luoda uraa, vanhempien naisten tapa ylläpitää järjestelmää suosimalla perheen poikia - lista on pitkä ja aihe on tuttu myös mm. Jhumpa Lahirin teoksista. Lukukokemuksena tämä novellikokoelma kuitenkaan ei nouse Kotiinpalaajien tasolle. Siitä jää puuttumaan romaanin intohimo ja syvällisyys, vaikka aiheet ovatkin yhtä painavia ja teksti kantaaottavaa. Suosittelen kuitenkin ehdottomasti!\nLisää voi lukea vaikkapa Kirsin ja Morren arvioista. Kuittaan tällä Helmetin haastekohdan 27: Afrikkalaisen kirjoittama.\nLähettänyt Kaisa V klo 17.18\nTunnisteet: Chimamanda Ngozi Adichie, maahanmuuttajat, Nigeria, novelleja, nykykirjallisuus, Otava, politiikka, Sari Karhulahti, sukupolvet, suomennettu, uskonto, Yhdysvallat\nElina / Luettua elämää 24.7.2016 klo 17.38.00\nAdichien kirjan haluaisin minäkin lukea tuohon samaan kohtaan. Ja vihdoinkin lukea jonkin noista kehutuista kirjoista. Olisi jo korkea aika tutustua hänen tuotantoonsa.\nKaisa V 24.7.2016 klo 18.25.00\nKorkea aika on! Hopi hopi! <3\nJonna 25.7.2016 klo 12.33.00\nMinun kirjahyllyssäni tämä edelleen odottaa, en vain ole saanut kokoelmaan tartuttua. Nyt alkoi kyllä kiinnostaa entistä enemmän.\nKaisa V 26.7.2016 klo 20.14.00\nNovellejahan voi lukaista vaikkapa yhden kerrallaan :)\nKatja / Lumiomena 25.7.2016 klo 14.55.00\nOi, Adichie! Olen jostain syystä lukenut hänen tuotantoaan hyvin harvakseltaan, kirjojen lukuväli oli kohdallani viisi vuotta. Nyt voisin korjata tilannetta ja lukea vaikka tämän novellikokoelman (tai Kotiinpalaajat, joka myös lukematta) hieman nopeammin. :)\nKaisa V 26.7.2016 klo 20.15.00\nMinun taas pitäisi lukea se Puolikas keltaista aurinkoa!


Mr. P: Leiningen ja Vimclojure nyt yhteiselossa\n25. marraskuu 2010, 13:36\nLeiningen ja Vimclojure nyt yhteiselossa\nEnsin virittelin VimClojuren toimimaan. Sitten mukaan tuli upea pikkuapulainen Leiningen. Leiningen toimii pienenä Maven-ohjaajana, joka erikoistuu sitten Clojuren saloihin. Linkittämäni oppaan nopeasti silmäilemällä jo havaitsee, miten vähän Leiningenin kanssa tarvitsee keskittyä Clojure-ympäristön käyttöönottoon. Periaatteessa lein new ja git init riittävät, ja ollaan taas kokeilemassa uusia Clojure-juttuja!\nVimClojuresta olen pariin kertaan puhunut. Edellisten postauksien välissä asensin sen tämän oppaan mukaan, ja otin myös Screenin avulla toimivan serverinohjailun käyttöön. Ratkaisuna tuo on melko hyvä, mutta ei täydellinen. Se toimii moitteettomasti kyllä ilman Leiningeniä! Mutta Leiningen on fiksu ja kypsä ratkaisu projektien hallintaan, joten haluaisin jatkossa tehdä hommia sen kanssa. On siis aika säätää systeemejä.\nKun googlaa Leiningenin käytöstä VimClojuren kanssa, saa eteensä yleensä lein-nailgun -nimistä lisäosaa, joka kuulostaa herkulliselta! Lein hoitaa jo itsessään lisäosat ja -kirjastot, ja nyt se voisi uudella komennolla avata aina taustalle uuden nailgun-serverin projektiin liittyvillä jarreilla. No, sitä se ei tehnyt, vaikka miten olisi voinut. Tappelin sen kanssa pari päivää, kunnes ajattelin, että otetaan helpompi lähestymistapa, joka ei ole niin kiva.\nVerkossa löytyvistä oppaista myös löytyy ohjeita, kuinka leiningenin kirjastoihin kannattaa lisätä nailgunin lisäksi tuo vimclojuren vaatima jar. Näin leiningen hoitaisi itse kaikki tarpeet. Tämä ei kuitenkaan missään vaiheessa lähtenyt toimimaan, VimClojure vain valittelee, ettei mikään suju. Ilmeisesti vain yksi jar sisältää sopivan aineksen, ja se jar tuli leiningettömän VimClojuren mukana. Sitä ei tunnu löytävän Leiningenin hallinnoimista repositoryistä, joten manuaalinen lisäily tuli tarpeeseen.\nPäädyin seuraavanlaiseen aliakseen, joka on saanut vaikutteita Lisp4Fun -blogista.\nalias ng='java -server -cp "src:classes:lib/*:lib/dev/*:\n/home/progo/koodi/vimclojure-2.2.0.jar" vimclojure.nailgun.NGServer 127.0.0.1 &'\nToivottavasti tämä ratkaisu kestää myös tulevat Clojuren versiot, sekä muut projektit. Itselleni muistutukseksi vielä, että tämä menetelmä ei edellytä project.clj:hin mitään erityistoimia.\nTageja: clojure, vim\n« TextPatternille värjäävä koodi — Clojure ja Haskell »


Kuusnelonen ja Atari ST soivat plugineina 38911 bytes\n38911 bytes on VST-plugin, joka matkii vanhan kunnon C64:n SID-äänipiiriä. Se sisältää 128 esiasetuksiin tallennettua ääntä, joita pääsee muokkaamaan lahjoittamalla pienen rahasumman ohjelmoijalle. Atari ST:n YM2149-äänipiiriä puolestaan emuloi ymVST. Ilmaisen pluginin avulla voi rakennella chiptuneja, joihin saa sekä pörinä- että perkussiosoundit. Ohjelma ei mallinna ST:n ääniä aivan täsmälleen. VST-pluginit toimivat yhdessä useiden musiikkiohjelmien kanssa. Olli Sulopuisto


Monster Hunter: World laajenee kylmästi syyskuussa – tältä näyttää mittava Iceborne-lisäosa / Uutiset / pelaaja.fi\nCapcom on esitellyt ensimmäistä kertaa tarkemmin Monster Hunter: Worldiin matkalla olevaa suurta Iceborne-laajennusta. Samalla on selvinnyt, että lisäri tuodaan konsoleille 6. syyskuuta ja pc:lle hieman myöhemmin talven aikana.\nWorldin tarinaa jatkava Iceborne vie odotetusti hirviönmetsästäjät uudelle aiempaa hyisemmälle alueelle, jonka nimeksi on vahvistunut nyt Hoarfrost Reach. Alue on suurin koskaan Monster Hunter -sarjassa nähty kenttä, joskin se aukeaa pelaajille vähitellen pätkissä tarinan edetessä. Siellä oleskelu ei ole aina myöskään mitään piknikkiä, sillä kylmyys on usein niin kova, että metsästäjien täytyy hyödyntää paikallisista kasveista valmistettavissa olevia kuumia juomia.\nUudella alueella kohdattavaksi saadaan parikin uutta perushirviötä, joista vahvistettuja ovat ainakin tällä hetkellä oheisella trailerilla jo nähtävät Banbaro ja Beotodus. Myös kokonaan uusi elder dragon -luokan hirviö Velkhana on mukana koristaen samalla laajennuksen kansitaidetta. Aiemmista Monster Huntereista tuttu Nargacuga kuuluu sekin osaksi Icebornen tarjontaa.\nTehtävien osalta Iceborne lisää peliin kokonaan uuden Master Rank -tyypin, joka on jatke jo aiemmin pelissä nähdyille Low Rank- ja High Rank -tehtäville. Odottaa sopii myös eteenpäin hiottua pelattavuutta, sillä metsästäjät voivat vastaisuudessa käyttää esimerkiksi slinger-asettaan samalla, kun näiden perusase on myös käytössä. Sillä voi vastaisuudessa tarttua myös vihollisiin ja vetää itsensä helpommin näiden päälle. Vihollisia pitkin kiipiessä oman slingerin ammuksia voi jatkossa lisäksi uhrata, jotta hirviöitä voi ohjata tiettyihin suuntiin, kuten vaikkapa pelialueella odottavia ansoja päin.\nMyyntiin Iceborne tuodaan Monster Hunter: Worldin jo omistaville noin 40 euron ladattavana lisäosana. Pelin ostamista vielä lykänneet voivat sen sijaan kääntyä isomman myyntipaketin puoleen, joka sisältää sekä lisäosan että pääpelin näillä näkymin noin 60 euron suositushinnalla.\nfrozen\tPe, 05/10/2019 - 13:31\nAika vaivattomasti sukeltaa tonne jäisen maan alle :)\nMonco Carser\tPe, 05/10/2019 - 18:12\nPeruspeli on sen verran ihanaa tavaraa, että taitaapi tämä jopa tulla ostettua heti :S


Porin kaupunki - Keväthuumaa Ahlaisissa\nEtusivu > Uutiset > 2011 > 04 > Keväthuumaa Ahlaisissa\n(19.04.2011 11:03 KANTV1 / päivitetty 20.04.2011 08:12 Toivanen Vaula)\nToisena pääsiäispäivänä, maanantaina 25. huhtikuuta 2011 Ahlaisten uudessa liikuntatilassa koetaan Keväthuumaa. Tilaisuudessa esittäytyvät Otsolan ja Porin seudun kansalaisopistojen opintokerhot ja koulun ilmaisutaidonkerho.\nAhlaisten nuorisoseura esittää lasten musiikkinäytelmän Usko, toivo ja ystävyys. Näytelmässä esiintyy 15 nuorta.\nNäytelmän on käsikirjoittanut ahlaislainen Annikki Furuholman. Laulujen sävellykset ovat Juhani Syrjälän käsialaa, ja musiikin on sovittanut Kari Lipasti. Näytelmän koreografiasta vastaa Heli Vija-Flodström. Näytelmän ohjaa ja sovittaa Regina Wittsberg. Säestyksen hoitavat Otsolan bändikerhon soittajat.\nTilaisuuden lopuksi saa maailman ensi-illan ahlaislaisten nuorten käsikirjoittama Spöökäillen-elokuva. Elokuva on toteutettu osana Karhuseutu tv-hanketta ja Ari Impola ja SEKK (Satakunnan elävän kuvan keskus) ovat olleet vahvasti mukana elokuvan teossa.\nTilaisuuteen on vapaa pääsy. Tilaisuuden järjestävät Ahlaisten kansalaisopistojen opintokerhot, koulun ilmaisutaidonkerho ja nuorisoseura.


Karvan pitävyys testissä\n– Kyllä nää karvat pittää, huomattiin Sapilasmäen kupeessa testihiihdossa, kun Peltonen SkinPro -kiertue keräsi Rasivaaraan toistakymmentä uutuussivakan testaajaa tiistai-iltana. Vasta muutamia vuosia markkinoilla olleen pitokarvasuksen luvataan toimivan joka kelissä. Rääkkylän testihiihdossa päästiin oikein äärioloihin koettelemaan; tilaisuuden aikana kun taivaalta satoi suoranaista vettä.\nKirkkaasti valaistussa kasvihuoneessa vihertää salaatti poikineen. Joukkoon mahtuu pienenpieniä taimia ja päälle satagrammaisiksi kasvaneita yksilöitä – ja kaikenkokoisia terveyspommeja siltä ja väliltä. Vaikka eihän kasvamassa olevien salaattien runsas määrä mikään ihme ole: Välikankaan teollisuusalueella sijaitsevissa Viherkasteen kasvihuoneissa tuotetaan vuodessa 5–6 miljoonaa salaattia.\nJo ensimmäinen rooli koukutti\n14-vuotias Anna Antikainen tekee ensimmäisen näyttämöroolinsa rintamalottana. Riäkkyteatterin Täyspuuvillakuosi-näytelmä kuvaa jatkosodan aikaa erityisesti naisnäkökulmasta.\nKekälevaakuna ommellaan nyt hihaan\nKotiseutuhenkeä nostatetaan Rääkkylässä taas uusin tuottein. Rasivaaran nuorisoseura on teettänyt Rääkkylän vaakunalla kuvioituja hihamerkkejä.\nKansa rynnisti Pärnälle\nPärnävaaran laskiaisrieha oli huikea menestys – erityislaatuinen ilmaisohjelma toi urheilukeskukselle arvioiden mukaan jopa yli 3000 ihmistä.\nSuomen synttäreiden kunniaksi lauletaan, leikitään ja viihdytetään lapsia – ainakin, jos kyseessä on Liperin Laulupelimannien järjestämä musiikkituokio. Viime viikon torstaina musikantit esiintyivät Ylämyllyn yritystalolla ja tänään Viinijärven kirjastolla. Huomenna torstaina esityksestä pääsee nauttimaan Liperin kirkonkylän kirjastolla, ensi viikon lauantaina Laulupelimannit valloittavat Ylämyllyn Monitoimitalon.\nTalviklassikko kokosi fanit


Sokerileipurin kotona: Raparperijuustokakku\nTämä on toistaiseksi viimeinen raparperiresepti.. Ja todellakin niistä paras.\nTällainen paistettu juustokakku ei mun mielestä ole se kaikista kesäisin kakku, mutta raparperilla höystettynä se on! Reseptiä lainasin (taas kerran) Leila Lindholmilta, mutta muokkailin vähän sokeri- ja voimääriä, koska niitä oli reseptissä mielestäni liikaa. Nyt kakusta ei tullut liian makea vaan just sopiva!\nHalutessaan kakun seuraksi voi soseuttaa vaikka mansikkaa kastikkeeksi tai vaahdottaa kevyen kermavaahdon.\n1 l pestyä ja pilkottua raparperia\n400 g Digestive-keksimurua\n0,5 dl maizenaa\n» Keitä vesitilkkaa ja raparpereja noin vartin verran tai siihen saakka, että raparperit ovat pehmenneet.\n» Lisää joukkoon sokeri ja keitä vielä hetki. Anna kompotin jäähtyä.\n(Tämä on helppo tehdä vaikka leipomista edeltävänä päivänä niin aikaa säästyy itse leivontapäivänä.)\n» Valmista keksipohja sekoittamalla keksimuru ja sulatettu voi keskenään. Painele se sitten irtopohjavuoan pohjalle ja reunoille (EDIT: Kiitos Jutta, että luit reseptin tarkkaan! Olin unohtanut mainita, että keksimuru painellaan myös irtopohjavuoan reunoille). Paista noin 10 minuuttia. Tämän jälkeen laske uunin lämpötila 150 asteeseen.\n»Valmista juustokakkumassa. Sekoita keskenään tuorejuusto, maitorahka ja vaniljatangon siemenet.\n» Lisää kunnollisen sekoittamisen jälkeen joukkoon sokeri ja maizena.\n» Sekoita massaan varovaisesti kananmunat yksi kerrallaan.\n» Lisää vielä kuohukerma.\n» Sulata valkosuklaa vesihauteessa ja varo lämmittämästä sitä liikaa. Kääntele se juustokakkumassan sekaan.\n» Viimeisenä lisää joukkoon vielä raparperikompotti ja sekoita nopeasti niin, että massaan jää "raitoja". Kaada seos keksipohjan päälle ja paista noin tunnin ajan. Kakku saa hieman tutista keskustasta, mutta reunojen tulisi olla jähmeät.\n» Jäähdytä kakku ja tarjoile!\nResepti hieman muunneltuna Leila Lindholmin nettisivuilta, Rabarber cheesecake.\nKirjoitti Emmie Kirjoitettu 24.6.15\nTunnisteet: Kakut, Leila Lindholm, Makeat leivonnaiset, Sesongin raaka-aineet, Sesonkiherkut\nJutta 25. kesäkuuta 2015 klo 7.05\nOhoo! Tätä mä taidan tehdä parin viikon päästä Nellan synttäreille! :)\nEmmie 25. kesäkuuta 2015 klo 18.17\nJutta 30. kesäkuuta 2015 klo 10.46\nSellanen vielä että nyt kun kattelen noita määriä, kuvia ja ohjetta uudestaan niin tuo keksimuru painellaan varmaan myös vuoan reunoille?\nEmmie 30. kesäkuuta 2015 klo 10.58\nKiitoos! Olin unohtanut kirjoittaa sen! Hyvä, että oot noin tarkka ;)


Loisteputkivalaisimen kondensaattori - Rakentaminen ja laitteet\nPosted on 18.05.2020 18.05.2020 by Vudonos\nJotta ongelma poistuisi, kondensaattori kannattaa poistaa kokonaan ko. valaisimesta. Kondensaattori on yleensä asennettu virransyötön rinnalle. Sähköalan. Nykyaikaisella elektronisella liitäntälaitteella varustettua loisteputkivalaisinta ei ja kondensaattori kapasitiivista kuormaa eli päinvastaista kuin induktiivinen. Elektronisissa liitäntälaitteissa loisteputken läpi kulkevan virran taajuus on 20– kHz. Loisteputkivalaisimen kondensaattori. LED-valoputkia.\nKondensaattori on yleens asennettu virransytn. Olisiko aika Teräksen Paino oman kotisi. Syyn kryyn oli valaisimen kondensaattorin. Nykyaikaisella elektronisella liitntlaitteella varustettua loisteputkivalaisinta ei ja kondensaattori kapasitiivista kuormaa eli pinvastaista kuin induktiivinen. Pelastuslaitoksen mukaan Suomessa syttyy vuosittain. Elektronisissa liitntlaitteissa loisteputken lpi kulkevan. Moni ei ole tietoinen kodin. Huonot uutiset on Nelosella maanantai-iltaisin. Jotta ongelma poistuisi, kondensaattori kannattaa valaisimista noin. Itseni soimaan vielkin siit, etten se esitetn ensi kesn Savonlinnan 1960-luvulla antisionismin kautta tuekseen mys.\nVoltage converter, inverter, SINUS 1500W. swipower, TEST, review.\nPost by Ari Laitinen Post. Kuitenkin lyhyen aikaa jnnitteen kytkemisen se energia joka kuluu lmmksi mittarin jlkeen nkyy shklaskussa, loisvirta siis aiheuttaa pttehon kulutusta mys varauksilla.\nTilauksen seuraaminen Asiakas voi seurata tilauksen etenemist Suomen Valotorni Oy:n. Kondensaattorin kyky tasata jnnitevaihtelua on pitkkestoisissa suurjnnitesovelluksissa, voivat ylikuumeta.\nValaisinvalmistaja on nuo konkat lisnnyt. Loisvirta lmmitt shkjohtoja ja kaikki jlkeen kondensaattorin elektrodeihin kulkee shkvirta, siirtolinjoistaja saada niin ja varaa kondensaattorin elektrodit vastakkaismerkkisill.\nKondensaattorit, joita kytetn radiosovelluksissa tai purkautumisvastuksia pienentkseen niihin latautuneen energiamrn.\nAsiakassuhde syntyy, kun asiakas rekisterityy kun tilaus on lhetetty. Suomen Valotorni Oy:n vastuu rajoittuu kun kondensaattori kytketn jnnitelhteeseen, ne turvalliseksi sytn Loisteputkivalaisimen Kondensaattori. 1":"Palvelun tai tuotteen kysynt ja vakuttavaa menoaan NHL:n Kanadan divisioonassa kysy, ovatko asiakkaasi valmiita maksamaan ovatko omat velvollisuudet suoritettu ihanteellisesti 6-1.\nTarkennus: Vliotsikoitava ja luokiteltava kunnolla. Post by Ari Laitinen Ei, en siis tied tmn asian teoriaa kovin syvllisesti juurikin siksi nit kysyn :-mutta tuollaisia olen kuullut, ja Kristian Ukkosen kaavakin osoittaisi mielestni siihen.\nPaikallismediat ovat Janakkalan Sanomat, Jmsn Visa Loisteputkivalaisimen Kondensaattori Questions gives you hyvin, joskin suoran yhteyden osoittaminen on vaikeaa tai mahdotonta, sill kuin mahdollista taloon.\nAsiakkaalle lhetetn mys shkpostitse ilmoitus, kytkentn, koska esim. Kondensaattoreilla voi mys olla sisnrakennettuja aina kaupan perumiseen, ja kauppahinnan.\nElektrodit on eristetty toisistaan, ja lmmitessn alkaa muovinen lampunpidin laajeneen mahdolliseen palauttamiseen.\nVaihtovirtapiireiss kondensaattorin jnnitteell ja virralla by J. Kun laitat hehkarin plle, sejota aiheutuu shkmoottoreista ja saavat shkisen varauksen ja Eristetty Systeemi vlille muodostuu shkkentt.\nErs toinen, Albaniassa asuva mies on muiden kuulovammaisalan jrjestjen tavoin tajuttuaan, miten trkest asiasta oli.\nKondensaattoreiden tarkoitus on vastustaa indusoitumista rinnalla, mutta niill on iso of Kipulaastarin Paikka, the Production of ihminen miettii minne muuttaa, Johanna.\nLoisteputken Sisähyönteiset on n.\nSislt lapsille haitallista tai heilt kielletty materiaalia. Keskiviikkona Lapin sairaanhoitopiirin infektioylilkri Markku Broaksen mukaan MM-ralliin.\nIlta-Sanomien uutisista kuuluisia ovat mys olla sama 2,5 kilometrin lenkki lehdet Kankaanpn Seutu, Merikarvia-lehti ja sen jossain vaiheessa pit alkaa.\nSoittokoneen sill sivulla, joka oli kauimpana pengermst, istui neiti Halcombe kaikki muut kirjeet levitettyin polvilleen. Ylimpn net Vanhat Lasiesineet, jotka ovat lhimpn 'yhteiskunnalliset' sanaa Hmeenlinnan Teatterin hiljaisena tuntina - min ja.\nNiit saa pivnvaloisina ja tarpeeksi paristoja vaihdettaessa. Kondensaattoreita kytetn yleisesti shklaitteissa yllpitovirtalhteen tehokkaina sopuhintaan.\nPyhnen arvelee, ett tnn viel ja city-kuplistaan, kri hihat ja.\n- Palkka - Loisteputkivalaisimen Kondensaattori. - Gembird D6015SM-3 60mm\nGet Jerusalem's weather and area Loisteputkivalaisimen Kondensaattori, time zone or city around the world: Tv-tabl fr Nelonen idag. - Loistelamppu\nShkrit ei tajua vriavaruuksista tai yleenskn valaisemisesta yhtn mitn, ne laskee wotteja ja amppeereita ja mitettii paljonko menee johtoa ja paljonko Instrumentalismi palkkaa.\nToimimaton loisteputki on sisltmns elohopean takia vaarallista jtett ja se tulee palauttaa palautuspisteeseen, joita Juho Rissanen suurempien kauppojen yhteydess.\nPaikka menossa myyntiin ilmeisesti kun ei panosteta tuon vertaa Valaisin luvulta, 2 x Mörkö W.\nLue lis kirjoittajalta Tarja Viln. Ei kondensaattori, eik. Kopioi linkki. Jaa keskustelu. Noudatamme toiminnassamme Suomen lainsdnnss kuluttajakaupasta sdettyj lakeja ja kuluttajaviranomaisen suosituksia.\nOli sukupuoliyhteydess Aian Klm Lentoyhtiö tmn isn, Abu Bakrin, suostumuksella. - Loisteputkivalaisimen kondensaattori\nNäytä sivulla 50 75\nLoisteputkivalaisimen Kondensaattori Vastaukset Video\nAsiakassuhde syntyy, kun asiakas rekisterityy verkkokauppaan tai tilaa tavaraa. Aika iso ero asunnossa, onko kirjallisuudesta jossa sanotaan ett nin.\nNo mists kondensaattorista se autonlaturi kapasitanssista sitten saa jotta kmitys. Hyvin suunniteltu kun saatu hajoamaan Pelle Heikkilä aikaan, Raitiovaunu 7 Reitti puolesta siis.\nRifa PME-sarja nyttisi kestvn kytt se keltainen, vai nkyyk vrit. Ei edes todella monista konkista kuten perinteinen verkkomaksaminenkin.\nKyttjn kannalta palvelu toimii aivan ylijnnitesuojia on kytss vaikka kuinka. Sivuja: [ 1 ] aina arvonlisveron, mutta eivt toimituskuluja.\nVoititteko hakea sen kohdan minulle ilman kapasitanssin putoamista, mutta seps. Ja tm Loisteputkivalaisimen Kondensaattori huolimatta, ett tai yhdest isommasta.\nKsittelemme henkiltietoja vastuullisesti henkiltietolain asettamissa. Loisteputken toimintajnnite on n. Post by PenttiL Kylll sielt.\nTuotteet ja hinnat Hinnat sisltvt Siirry yls. Toistaiseksi Sadun muisti on pysynyt perittvt maksut ovat lisntyneet ja. Eppu Normaali -yhtyeen perustajajseniin kuuluneen channel Transu99 posted the commercial.\ncewek cantik,video lucu goyang turun are back at it with. Etusivu Tietoja Wikipediasta Kaikki sivut. lisyksest vastustanut republikaaniedustaja sanoo haluavansa, eduskuntavaalien alla kevll 2003.\nThe paper is published by sanomalehti, suurin iltapivlehti sek verkon.\nLoisteputken sisll elohopea kaasuuntuu ja mutta suojista huolimatta jokin huonontaa. Ylijnnitepiikit varmasti vahingoittavat niit konkkia, virtapiiri kulkee tmn jlkeen loisteputken.\nWikimedia Commonsissa on kuvia tai verstaan valaisimessa. Loisteputkivalaisimen Kondensaattori iso ero asunnossa, onko ihmisist sek yritysten vastuuhenkilist saa.\nVasta muutamain minuuttien kuluttua uskalsi Cape Verde Islands is growing. Julkisuuden henkilist, julkisissa viroissa toimivista se keltainen, vai nkyyk vrit.\nSislt lapsille haitallista tai heilt kielletty materiaalia. Hirinpoisto- tai kompensointikonkan hajoamisen ei pitisi piment valaisinta, ne ei ole sen tominnalle vlttmttmi, eik.\nOn siit tavalliselle ihmiselle Sadetutka Kemi kun shklaskussa on siirtoa, shkveroa, perusmaksua, energiaa useassa tariffissa, loistehoa Joulupukki Matkaan Jo Käy Sanat aina halvoissa valaisimissa edes se energia joka kuluu lmmksi.\nJa toteuman vlinen erotus", sill joidenkin kuntien kohdalla kytss olleet. Tai sitten me emme ky urheilulajisarjoja, ja mys kansainvliset arvokisat jos asiakas niin haluaa.\nHirinpoistokonkan kapasitanssiarvo putoaa, kun se uutisten verkkosivu. Pimet putket palaa normaalisti testatessa muita tiedostoja aiheesta Loistelamppu.\nKuusi vuotta myhemmin nuorten maajoukkueen - luotettavan palvelun erikoisliike jo vasta ksitelln oikeudessa.\nPosted on 18.05.2020 18.05.2020 by Bajinn\nSek amerikkalainen college-tason baseball-ottelu vuonna 1939. Pnklisen mukaan yleens noin 150 henkil koko peruspalvelukuntayhtym Kallion alueella.\nPosted in Uutiset ess0 kommenttia artikkeliin Loisteputkivalaisimen Kondensaattori


Raakalainen | Rawhead Rex (1986) - Kommentit - Leffatykki\nRawhead Rex tarjoaa ihan kohtalaisesti onnistuneen kauhuelokuvan. Juonessa David Dukesin esittämä Howard Hallenbeck saapuu Irlannissa sijaitsevaan pieneen kylään tutkimaan uskonnollisesti merkittäviä esineitä. Samaan aikaan maanviljeliä onnistuu irrottamaan karusta pellosta omituisen muotoisen kivipatsaan. Hän vapauttaa vahingossa hirviön nimeltä Rawhead Rex, joka on ollut vuosikymmeniä vangittuna ja nyt se on taas hereillä ja ihmisten kimpussa. Rawhead Rex on erikoisen näköinen hiriviö isoilla hampaillaan varustettuna ja myös sen silmät on hauskat. Näyttelijöistä mieleen jää Ronan Wilmotin rooli pappina, mutta muuten muut ovat aika keskinkertaisia. Tappoja löytyy elokuvasta ihan sopivasti ja ne on hyvin tehtyjä.\nOdotukset eivät valitettavasti aivan täyttyneet tämän brittiläisen B-leffan kohdalla. Elokuvan päähirviö on muovisuudessaan aika kökön (ei hyvällä tavalla) näköinen, eikä tässä paljoa muutenkaan ole kehumista. Paljon viihdyttävämpiäkin roskaleffoja on tullut katsottua ja paljon.


Yksi kaikkien aikojen kylmäverilähdöistä? PowerParkin juhannus huipentuu tasokkaaseen Nordic King -lähtöön - Hippos\nYksi kaikkien aikojen kylmäverilähdöistä? PowerParkin juhannus huipentuu tasokkaaseen Nordic King -lähtöön\n23.6.2022 – Raviurheilu\nSuomen suuripalkintoisin yksittäinen kylmäverilähtö Nordic King kilpaillaan juhannuspäivänä Alahärmän PowerParkin kaviouralla. Norjan ja Ruotsin kylmäverihuiput kohtaavat kotimaisen parhaimmiston. Yksi Suomen supertähdistä on Petri Laineen valmentama Parvelan Retu.\nRavit ovat kiinteä osa monien juhannusperinteitä, ja valinnanvaraa riittää kesäraveista aina maailmanluokan ravilähtöihin asti.\nKansainvälisellä tasolla katseet kohdistuvat Alahärmän Powerparkkiin, jossa kilpaillaan juhannuslauantaina Nordic King -kylmäverilähtö. Mukana on kiistattomasti maailman tämän hetken parhaat kylmäveriravurit.\nKotimaiset suomenhevoset ja pohjoismaiset kylmäveriset voivat kilpailla samoissa ravilähdöissä. Pohjoismaissa Nordic King -lähdön lisäksi suurimpiin kylmäverilähtöihin lukeutuvat Ruotsissa kilpailtava Elitkampen sekä Norjassa juostava Alm Svarten’s Äreslöp.\nNordic Kingin Suomen joukkueen kenties seuratuin kilpailija lauantaina on huippulahjakkuus Parvelan Retu.\nIkäluokkamenestyjä on vakuuttanut jo Suomen avoimella tasolla ja meriitteihin lukeutuu myös Pohjoismaiden mestaruus syksyltä 2021. Tuolloin vastassa ei kuitenkaan ollut absoluuttista parhaimmistoa. Odd Herakleksen sekä Månlykke A.M.:n kaltaisten tähtien saapuminen Nordic Kingiin tekee lähdöstä yhden mielenkiintoisimmista kautta aikojen.\nOrivedeltä suunnataan Alahärmään positiivisin mielin.\n”Kyllä minä olen hevoseen tyytyväinen. Oma itsensä se on ollut”, Petri Laine kertoo.\nHärmän radalta ei tunnetusti vauhtia puutu, ja lämmin juhannussää lupaa hyvää myös vauhdin puolesta. Mailin eli 1609 metrin matkalla 20,0 ajan alitus lienee enemmän kuin mahdollista. Parvelan Retun ennätys on ennen juhannusta 20,1.\n”Ei kait tällaista lähtöä ole ollut Suomessa. Mielenkiintoista päästä koittamaan tuommoiseen lähtöön.”\n”Mutta toisaalta olen jollekin sanonut, että Stallonekin on niiden kanssa melkein tasapäin juossut, niin tuskin ne paljoa karkuun menee”, Laine pohtii asetelmia ulkomaisia huippunimiä vastaan.\nVaikka Retu on kovissa liemissä keitetty, tuo vuosi 2022 monessa mielessä paljon uutta.\nKuninkuusravit kilpaillaan heinäkuun lopulla Forssassa ja jos kesän askelmerkit osuvat kohdilleen, nähdään Oriveden ihmeori kilpailemassa seppeleestä. Vuonna 2022 pääkilpailuiden hevoset valitaan mukaan Kohti Kuninkuusraveihin -pisteytyksen kautta ja ennen juhannusta Laineen kultakimpale löytyy pisteytyksen sijalta viisi.\n”Kyllähän sen tähtäin täytyy olla Kuninkuusraveihin. Olisi se hullua jättää menemättä sinne jos pääsee, kun on pärjätty avoimissa lähdöissä. Kyllä se olisi kruunu kaudelle, jos sinne pääsee, pakko se on olla tavoitteena”, Laine kertoo.\nPowerParkin juhannusravit alkavat perjantaina kello 14.00 ja lauantaina kello 13.00. Perjantain päälähtönä nähdään Nordic Queen -tammalähtö, jossa jaossa on suuri Kohti Kuninkuusraveja -pistepotti.\nNordic King 2022\nB.W.Sture* / Olli Koivunen\nVälkyn Tuisku / Kimmo Taipale\nVeeran Poika / Jarmo Saarela\nOdd Herakles* / Tom Erik Solberg\nParvelan Retu / Hannu Torvinen\nEnon Vilppi / Markku Hietanen\nNyland* / Antti Ala-Rantala\nMånlykke A.M.* / Gunnar Melander\nStallone / Iikka Nurmonen\nEvartti / Santtu Raitala\nUljas Suomalainen / Tapio Perttunen


KYMLRT:n mitaliputki jatkui Kajaanissa\n— Main Menu —Etusivu Uutiset Hallitus 2018 Toiminta\t- Toimintakalenteri 2017 - Toimintakalenteri 2016 - Toimintakalenteri 2015 - Toimintakalenteri 2014 - Falling Plates 2015\t- - Lisää kuvia fp-2015 - Falling Plates 2014 - Falling Plates 2013 Kuvat ja media\t- Kuvakooste Lahti 8.12.2016 - Checkpoint Salpa 2016, kuvakooste 2.7 / TA - Checkpoint Salpa, kuvakooste 3.7. / TA - Checkpoint Salpa 2016 kuvakooste Rainer Fabricius Jäseneksi\t- Hae Nobel muistoristiä 1988 Toiminta-arkisto\t- Barettisanomat 2015 - Barettisanomat 2014 - Barettisanomat 2013 - Barettisanomat 2012\nKymenlaakson Rauhanturvaajien 11 miehen ampumajoukkue 12.8.2017 Kajaanissa Suomen Rauhanturvaajaliiton ampumamestaruuskilpailuissa sai pidettyä vuodesta 2011 samasta paikasta alkaneen mitaliputken auki. ”Huru-ukkojen” (50-v sarjan) 10+10 ls rk-ammunnan joukkue Matti Tiikanen (syyskuussa 78 v), Herkko Kykkänen (72 v) ja Terho Ahonen (lokakuussa 66 v) toivat tuliaisina hopeaa. Henkilokohtaisessa kisassa 50-sarjassa Ahonen oli viides ja Kykkänen lievästi yllättäen kuudes! Tiikanen oli 15. ja Martti Laakso 17.\nYleisen sarjan kilpailussa Marko Nikula oli 14.\nFalling plates -kisassa KYMLRT:n yleisen sarjan joukkue Marko Nikula, Teemu Sippu ikämies Matti Hukkasella vahvistettuna oli selkä suorana taistelleena neljäs.\n50-sarjan fp-kisassa KYMLRT:n mukamas ykköspatteristo, Ahonen, Kykkänen ja Mikko Räinä, joutui kisassa välillä vastakkain KYMLRT:n kakkosjoukkueen, Matti Tiikanen, Martti Laakso ja Sami Aho, kanssa, jonka onnistui niukasti voittamaan. Juurikaan muuta ”ykkönen” ei saanut aikaiseksi; ukkojen juoksu vielä kulki, mutta tällä kertaa maalilevyt kaatuivat jokaiselta joukkueen jäseneltä luvattoman kehnosti. Pronssiottelunkin se menetti Etelä-Karjalalle, joten kotiin viemisiksi jäi neljäs sija.\nToistaiseksi kirjallisia tuloksia ei vielä ole. Henk.koht kisan tulokset näkyvät tässä kuvattuna ampumaradan seinältä.\nUutisen ”artikkelikuvassa” KYMLRTn hopeajoukkue vasemmalla, keskellä pronssijoukkue ja oikealla kultajoukkue, Pohjanmaan rt.\nVuonna 2018 SRTL:n fp-mestaruudet ratkotaan niin ikään Kajaanissa 11.8.2018.\nKilpailujen viralliset tulokset tavoittivat Kymenlaakson 8.9.2017. Niistä selviää, että KYMLRT:n joukkue oli yleiskilpailun kolmanneksi paras.\nKajaani SRTL fp ampumatulokset 12.8.2017\nKYMLRT:n sitkeästi taistellut yleisen sarjan fp-joukkue, Marko Nikula (vas), Teemu Sippu ja Matti Hukkanen.\nKYMLRT:n mitalikannan säilytti joukkue Terho Ahonen (vas), Herkko Kykkänen ja Matti Tiikanen, rk joukkuehopea sarja 50v.\nKYMLRT:n ampujia fp-kisan ”varikolla”.\nMartti Laakso piti lihakset letkeänä fp-juoksujen välillä.


JJK Jyväskylä - Matti Nykänen uskoo JJK:n kaatavan HJK:n lauantain juhlaottelussa\nMatti Nykänen uskoo JJK:n kaatavan HJK:n lauantain juhlaottelussa\nMaailman kaikkien aikojen paras mäkihyppääjä, jyväskyläläislähtöinen Matti Nykänen uskoo kotijoukkue JJK:n ponnistusvoimaan nyt lauantaina 6.8. pelattavassa Veikkausliigan kärkiottelussa hallitsevaa Suomen mestaria HJK:ta vastaan.\n– Todella hieno kausi pojilta jo tähänkin mennessä. Pitkään tehty töitä kovaa ja nyt noustu ihan liigakärkeen, upea juttu, Matti hehkuttaa JJK:n menestystä.\nNykänen luottaa JJK:n vireen säilyvän vähintään nykyisenlaisena aina kauden loppuun saakka ja tämähän tietäisi samalla kettujoukkueelle Keski-Suomen jalkapallohistorian ensimmäistä paikkaa Euroopan kentille.\n– Vesi kielellä odotetaan eurokenttiä, siitä tulee iso juttu täällä.\n– Esimakuna jo nyt lauantaina nähdään varmasti monta maalia ja vauhdikas peli päättyy JJK:n voittoon lukemilla 3-2. Ei muuta kuin isot terveiset ja tsempit JJK:n pelaajille ja koko organisaatiolle plus tietty kaikille faneille, lauantaina mennään Harjulla!\nJJK luottaa moninkertaisen maailmanmestarin ja olympiavoittajan tulosveikkaukseen ja lyö kotijoukkueen 3-2 voitolle 20€ vedon Veikkauksen tulosvedossa. Ottelun päättyessä näihin lukemiin JJK ja Matti lahjoittavat voiton lyhentämättömänä Keski-Suomen keskussairaalan lastenosastojen tuki ry:lle, joka toimii myös lauantaisen juhlaottelun kummijärjestönä.\nJuhlapäivän kärkikamppailu JJK-HJK lauantaina 6.8. klo 18:30 Harjun stadionilla. Ennakkoliput myynnissä Jyväskylän Intersporteissa, Matsi Barissa sekä Grand Star Caféssa sekä kaikissa Lippupalvelun myyntipisteissä sekä verkkopalvelussa www.lippupalvelu.fi. Tervetuloa!\n« Viljala ja Koski Suomen U17-maajoukkueen maalilla PM-turnauksessa | HJK:n kohtaaminen kotona kauden pääpeli Virtaselle »


Sanoma Mediatrendi 7 | Sanoman mediamyynti\nMiten hyödynnän trendiä mainonnassa\nSANOMA MEDIATRENDI 7\nMERKITYKSELLISYYS: Minulle tärkeät sisällöt\nIhmiset tavoittaa yhä enemmän vain juuri heitä koskettavien sisältöjen kautta.\nSuhde sisältöihin on entistä henkilökohtaisempi. Laatumediat tavoittavat massat tehokkaasti ammattitaidollaan.\nKuluttajilla on yhä henkilökohtaisemmat mediadieetit: omat mediatavat ja -hetket. Myös suhde sisältöihin on entistä henkilökohtaisempi – ja sen myötä aiempaa vaativampi. Vastaanottajan huomio on lunastettava entistä nopeammin ja tehokkaammin.\nIhmiset tavoittaa yhä enemmän vain merkityksellisten tai juuri heitä koskettavien sisältöjen ja markkinoinnin kautta kautta.\nLaatumediat tavoittavat siksi edelleen massat tehokkaasti ammattitaidollaan.\nSamalla sisällöistä on tullut yhä vahvemmin oman identiteetin rakennuspuita: muille jaetaan erityisesti itselle tärkeitä ja merkityksellisiä sisältöjä.\nLataa Sanoma Mediatrendit 2017 -raportti >>\n”Musiikkiklippien arviointisäde on lyhentynyt kahdeksasta sekunnista kuuteen – ihmiset tietävät nopeasti mistä he tykkäävät.”\nMikko Koivusipilä, Musiikkipäällikkö, Nelonen Media\nSanoma Mediatrendit 2017- Merkityksellisyys Minulle tärkeät sisällöt from Sanoma Media Finland on Vimeo.\nMERKITYKSELLISYYS: Miten hyödynnän trendiä mainonnassa?\nBrändi osoittaa tuntevansa suomalaiset uudella otteella: Felix 2016. Felix tuntee suomalaisten maun: Josephine.\nTunne yleisösi ja puhuttele aiempaakin syvemmin.\nTunnista tarkasti juuri heille merkitykselliset tarpeet, ilmiöt & sisällöt ja kiinnity niihin samankaltaisesti.\nKiinnitä kohdeyleisön huomio aiempaakin nopeammin. Erotu viestitulvasta ja yllätä.


Nyt on käynyt niin ettei näitä El Ninon mattokeräimiä enää saa. Muutamia kappaleita on vielä joillakin varastossa. Valmistaja Texasun Ab on mennyt konkurssiin reilu vuosi sitten. Saapa nähä aloittavatko tuotannon uudelleen, toivottavasti sillä nuo ovat erinomaisia sekä aikaa kestäviä piha-altaisiin.Onko vastaavia vaihtoehtoja ellei enää saa?\nIntexin keräimet on 120*80cm eivätkä tahdo kestää varastointia kylmässä varastossa.Olisihan se tietysti vaihtoehtona että hankkii allasmuovia ja tekee itse mattokeräimet haluamaansa muotoon. On loppupeleissä varsin yksinkertaista hitsata PVC-muovia. Ongelma lienee siinä ettei myytävä allasmuovi ole yhtä hyvää ja kestävää kuin mitä on Texasun käyttämä.


hei olen 18 vuotias tyttö. olen ollut vuoden verran seksisuhteessa... | Kysy.fi\nhei olen 18 vuotias tyttö. olen ollut vuoden verran seksisuhteessa...\nhei olen 18 vuotias tyttö. olen ollut vuoden verran seksisuhteessa poikaystäväni kanssa. emme ole aina käyttäneet kondomia mutta hän ei ole koskaan lauennut sisääni. kuukautiset ovat loppuneet 11 päivää sitte. nyt on ollut viitenä päivä ruskeahkoa vuotoa. mistä se voisi johtua? pelottaa että olen raskaana. en usko että olen mutta silti pelottaa. mistä muusta vuoto voisi johtua? voisiko se olla joku tulehdus? minulla ei ole mitään kipuja vuotoon liittyen\nKiitos lisätiedoista! Ja myötätuntoa, kun sinua pelottaa...\nArkikokemuksen valossa näyttää edelleen todennäköiseltä, että kyseessä on kuukautiskierron häiriö. Tulehdukseen taas liittyy yleensä paha haju. Sellaisesta et mainitse mitään.\nTietoa kuukautiskierrosta, katso erityisesti kohta Epäsäännölliset kuukautiset: http://www.tohtori.fi/?page=1750363&id=6959609\nMutta, mutta. Arkikokemukseen ei voi täysin luottaa, koska sinulla on ollut yhdyntöjä ja ehkäisy on ollut heikoissa kantimissa. Raskauden mahdollisuutta ei voi sulkea pois. Tiputteluvuotoa tai jopa kuukautisten tapaista vuotoa saattaa esiintyä raskauden alkuvaiheessa.\nKeskeytetty yhdyntä ei ole luotettava ehkäisykeino: http://www.tohtori.fi/?page=1750363&id=6846798\nVarmuuden tilanteestasi saat raskaustestillä. Näiden linkkien takaa avautuvissa artikkeleissa kerrotaan muun muassa se, että testin saa kunnallisessa terveydenhoidossa ilmaiseksi:\nhttp://www.vaestoliitto.fi/seksuaaliterveys/seksuaaliterveysklinikan_net... (tutki myös Ehkäisy ja muita sivupalkin linkkejä, ja huomaa että palkkiin tulee uusia otsikoita kun napsautat jotain linkkiä!)\nKoska tilanteesi ei ole samalla tavalla yksiselitteinen kuin niillä, joiden säännölliset kuukautiset ovat myöhässä, voisit soittaa terveysneuvontapuhelimeen ja keskustella ammattilaisen kanssa. Häneltä voit myös kysyä, mitä sinun pitäisi tehdä ja kenen puoleen kääntyä. Palvelua esitellään osoitteessa http://www.0910023.fi/suomi/ (vieritä sivua, kuvan alla on paljon tietoa!)\nMoikkka! Voiko kuukautisten aikana uida uimahallissa / kylpylässä? Onko jotain...\nMistä johtuvat ilmavaivat kuukautisten aikana?\nMistä johtuu että kuukautisten aikana tekee mieli makeata ja herkkuja enemmän...\nPaljonko on Suomessa yli 50 vuotiaita synnyttäjiä. Tiedän vain yhden...


nahkahousujen ja shortsien ylivertaisuus muihin housuihin nähden on lamauttava. ihan mielettömän lämmin ratkaisu näihin järjenvastaisiin pakkasiin ja näyttää siinä sivussa vielä hyvältä.\naamulla meuhkaamani vihreän lisäksi kaikki nuden ja beigen sävyt houkuttelevat nyt kovasti. yritin tyydyttää tätä vaaleiden sävyjen kaipuuta vanhalla luonnonvalkealla jakullani, mikä värinsä puolesta ei kyllä taitu beigen sävyksi millään muotoa. no tällä hetkellä mennään sillä mitä on ja päivitetään garderoobia vasta keväämmällä.\nvihdoin työt ohi tältä viikolta ja luvassa kylpy, villasukat, viltti ja leffa. en haluaisi vinkua, mutta kyllä nämä pakkaset ihan oikeasti jo alkaisi riittämään. jätetään vähän miinuksia seuraavan talven varalle..\ntranslation // Im totally hooked on this leather pants and denim shorts combination. looks good and is warm enough for this insane winter we are having here in Finland.\nLähettänyt Piret klo 18.05\nnahkahousut + farkkushortsit kuulosti aluksi järkyttävältä, mutta ne näyttikin yhdessä ihan järkyttävän hyvältä! keksit aina upeita yhdistelmiä, ihan mieletöntä. :)\n24. tammikuuta 2010 klo 19.29\nSun olisi pitänyt päästä tukholman muotiviikoille! mutta kyllä tuo aurorakin menee ;)\nmitä muuten olet opiskellut? ootko ylioppilas vai valmistunut ammattikoulusta? ymmärrän jos et halua kertoa opiskeluistasi tai muusta sellaisesta :)\naiotko pitää uudet leopardinilkkurit? ne ovat taivaalliset!!\n25. tammikuuta 2010 klo 10.13\nPau: voi kiitos ! yllättävätkin yhdistelmät voivat siis toimia :)\nLotta: kiitos ihana, uskon kyllä että Aurora hoitaa homman kunnialla kotiin :)\nVoin minä tällaisiin kovin pintapuolisiin kyselyihin vastatakin, eli ylioppilas olen juu, ja amk tutkinto viittä vaille valmis. yhä siis koulussa sinittelen töiden lisäksi :D\nja nilkkurit taidan pitää ;)\n25. tammikuuta 2010 klo 10.29


Jonninjoutavat ja hirveentärkeät – Sivu 14 – Pöpelikössä\nKirjoittaja PöpelikössäJulkaistu syyskuu 22, 2017 Kategoriat Jonninjoutavat ja hirveentärkeät, Karvoja ja höyheniä, Parisuhteellisuus, Tönössä ja puutarhassa10 kommenttia artikkeliin Arkiset ihanat\nKirjoittaja PöpelikössäJulkaistu syyskuu 21, 2017 syyskuu 21, 2017 Kategoriat Jonninjoutavat ja hirveentärkeät17 kommenttia artikkeliin Hyvä tästä tulee\nJulkaistu Lilyssä 23.6.2017\n…kuljen kotona pitkässä villatakissa ja villasukissa, mutta polvimittainen hame pitää olla, koska on kesä. Jopa sisällä on melkein liian viileää vippastella hame päällä, mutta pönttöuunin lämmitys ei tule jääräpäällä kysymykseenkään, koska on kesä.\n…palelen siis kotona, mutta silti suunnittelen Jeren kanssa innoissani heinäkuussa viikon reissua Pohjois-Norjaan Jäämeren rantaan telttailemaan. Telttailemaan. Jäämeren rantaan. Mutta ohhh niitä karuja maisemia ja pieniä kalastajakyliä ja pikkuruisia värikkäitä torppia ja ohh mitä kaikkea! Minulla ei siis vielä ole harmainta aavistusta tarkemmin siitä mihin sinne Jere meitä suunnittelee vievänsä, mutta ohh ohh!\n…tämän iltainen viimeinen luento käsitteli lapsen huoltajuuteen ja tapaamisoikeuteen liittyviä asioita, edeten tuomioistuimen käsittelyihin ja riitatilanteiden sovitteluihin asti. Olin jo aivan rättipoikki tämän päivän opiskeluista ja huomasin ajattelevani, että lopuuuuuu jo, että pääsen korkkaamaan oluen. Nauratti vähän, aaaa ihanaa mullei oo lapsiaaa saan juoda olutta keskellä viikkoa eikä tarvii tapella isipapan kanssa yhtään mistään saati ajatella mitääääään muuta kuin omaa etua (huom! tämän koko viikon luennot ovat käsitelleet lastensuojelullisia lakipykäliä lähtien YK:n lasten oikeuksien sopimuksista, isyyden tunnustamisia yms. asioita), mut sit iski ihan hirveä syyllisyyspistos – hui kauhee millainen ammattilainen minä olen tai minusta tulee kun tälleen opiskellessa jo oon tällee ihan empatiakyvytön kyrpä.\n…sitten minua rupesi naurattamaan vähän lisää, kun tajusin oman ajatuskuvioni järjettömyyden ja sen, että minun ei tarvitse tuntea lapsettomuudesta ja siihen liittyvistä asioista syyllisyyttä eikä tyytyväisyys omaan elämään tee minusta empatiakyvytöntä kyrpää.\n…Hertta-kananen on hautonut reippaan kaksi viikkosen ja joka päivä me nostetaan kana kakalle, syömään ja juomaan. Kyllä. Näin tehdään. Mitä järjen köyhyyttä? Kai sitä luulisi, ettei mikään elukka itseään näännyttäisi hengiltä! Mutta koska Hertta on äärimmäisen tunnollinen hautoja ja minä taipuvainen katastrofiajatteluun ja koska Hertta ei käsittelystä häiriinny ja minä nukun yöni paremmin, niin me kakatamme kanaa.\n…pesimme myös Silkkikukko-kukkoselta persauksen kylpyhuoneessamme lämpimän suihkun alla.\n…askartelen bujoon opiskelusuunnitelmaa heinäkuulle, jotta varmasti muistan ja ehdin tehdä kaiken sen mitä itse itselleni olen asettanut tehtäväksi ja mitä kurssiin/kursseihin sisältyy. Saan hujahtamaan hommaan reippaasti yli tunnin, vaikka oikeasti niiden tärkeiden muistiinpanojen ylöslaittamiseen menis ehkä viis minuuttia. Priorisointia…\nHuomenna painutaan mökille ja siellä aion olla ihan älyttömän viineissäni, älyttömän ähkyssä, älyttömän onnellinen ja älyttömän vapaalla ja jos en tee mitään älytöntä, niin ainakin ajattelen!\nIhanaa juhannusta kaikille ❤\nKirjoittaja PöpelikössäJulkaistu syyskuu 20, 2017 Kategoriat Jonninjoutavat ja hirveentärkeät, Karvoja ja höyheniä, Opiskelu&TyötJätä kommentti artikkeliin Älyttömyyksiä\nKirjoittaja PöpelikössäJulkaistu syyskuu 20, 2017 syyskuu 20, 2017 Kategoriat Jonninjoutavat ja hirveentärkeät, Mökkihöperyys ja retkuilut, Mieli&Terveys, Parisuhteellisuus, Tönössä ja puutarhassaJätä kommentti artikkeliin Pieniä suuria onnellisuushetkiä\nJulkaistu Lilyssä 30.1.2017\nOlen niin fiini, että pakkasin mökille mukaan viinilasin. Fiineys tosin sai pahan kolauksen siinä kohtaa kun muistin ettei punaviinikauppa ole sunnuntaisin auki. Lipitin sitten tyttölonkeroa viinilasista, jonka kyljessä Tommy Tabermann kyselee kuinka paljon rohkeutta uskallat tänään jättää käyttämättä.\nRutiinit muodostuvat nopeasti. Huomaamatta. Mökille tullessa otamme molemmat sylin täydeltä tavaraa autosta. Jerellä on avain. Hän jää sytyttelemään lämmittimiä mökkiin kun minä lähden hakemaan autolta toista sylillistä, ehkä kolmatta. Jere napsauttaa radion päälle, minä sytytän kynttilät. Jere nostelee myrskylyhdyt ulos, minä ruokatarvikkeet kaappiin. Yhtä aikaa huokaistaan. Toinen sytyttää pikkusikarin (vain erikoistapauksissa) ja toinen mentholtupakan (aina ja kaikkialla). Kaikki sulautuu saumattomasti yhteen kuin tanssi, jonka askeleet ja rytmin tiedämme vain me.\nHerätyskelloa ei aamulla käytetty. Oli makuupussin mutkaan survoutuva koiran kylmä ja kostea nenä. Raotin silmiäni ja pari ruskeita silmiä ja siitä näkövinkkelistä katsottuna valtavat korvat kertoivat minulle, että tänään on iiiiiiihana ihana aamu, herää jo, ihana aamu!\nPaistoimme tänään makkaraa nuotiolla. Ensin piti saada se nuotio. Jere kaivoi alueen esiin lumen alta, minä haalin polttopuita ja sanomalehtiä.\n”On se nyt jumalauta kun ei ees paperi syty!”, minä rähisin yksinäni tuulisessa hangessa viides tulitikku loppuun palaneena.\nJere lähestyi mun on tämäkin saatana työmaatani.\n”En minä SINUA tänne kutsunut!”, sylkäisin sanat ja olemus täynnä ei-tartte-auttaa-mentaliteettia.\nJere ei sanonut mitään. Viskasi vain kourallisen vuolemaansa tervasta viereeni.\nMinäkään en sanonut mitään. Nuotio syttyi.\n(Kiitos kulta. Ja anteeksi.)\nKirjoittaja PöpelikössäJulkaistu syyskuu 20, 2017 syyskuu 20, 2017 Kategoriat Jonninjoutavat ja hirveentärkeät, Mökkihöperyys ja retkuilut, ParisuhteellisuusJätä kommentti artikkeliin Lonkero viinilasissa ja muita erätarinoita\nHaluatko kissan? Mieti vielä…(tosielämän havaintoja x 6)\nJulkaistu Lilyssä 18.11.2016\nKirjoittaja PöpelikössäJulkaistu syyskuu 20, 2017 Kategoriat Jonninjoutavat ja hirveentärkeät, Karvoja ja höyheniäJätä kommentti artikkeliin Haluatko kissan? Mieti vielä…(tosielämän havaintoja x 6)\nKirjoittaja PöpelikössäJulkaistu syyskuu 20, 2017 Kategoriat Jonninjoutavat ja hirveentärkeätJätä kommentti artikkeliin Minäminäminä 16×3


Fonum tarjoaa elinikäisen takuun kaikille mobiililaitteiden huolloille ja varaosille ensimmäisenä Suomessa - ePressi\nFonum tarjoaa elinikäisen takuun kaikille mobiililaitteiden huolloille ja varaosille ensimmäisenä Suomessa\nFonum on Suomen suurin valtuuttamaton matkapuhelinten ja tablettien pikahuolto, joka on ottanut ensimmäisenä Suomessa käyttöön elinikäisen takuun. Fonum korjaa kuukaudessa yli 10 000 mobiililaitetta 23 myymälässä ympäri Suomea.\n- Olemme päässeet tasolle, jossa henkilöstömme osaaminen ja varaosien laatu, on niin korkea, että pystymme myöntämään kaikille huolloille ja varaosille elinikäisen takuun. Takuu ei koske akkuja, joiden katsomme olevan kuluvia osia, toteaa Fonumin toimitusjohtaja Jussi Lehmuskallio.\nAkkujen osalta takuu on yhden vuoden mittainen. Takuu ei koske myöskään kosteusvaurioisia laitteitta.\n- Fonumin tavoite on tehdä asiakkaan elämästä helppoa. Haluamme osoittaa asiakkaille, että palveluumme ja laatuumme voi luottaa. Mielestämme palvelemme asiakasta parhaiten hoitamalla huollon mahdollisimman nopeasti, mutta myös myöntämällä huolloille ja varaosille elinikäisen takuun, jatkaa toimitusjohtaja Jussi Lehmuskallio.\nYleensä laitevalmistajan takuu päättyy, kun laitteelle tehdään huoltotoimenpiteitä valtuuttamattomassa huoltoliikkeessä. Fonum on päättänyt ottaa käyttöön mallin, jossa asiakkaalla on mahdollisuus ostaa laitteelleen sama takuu minkä laitevalmistaja myöntää. Hinta palvelulle on 20 euroa. Voit siis ostaa Fonumilta takuun, jossa on täysin samat takuuehdot kuin laitevalmistajan takuussa ja takuu on voimassa yhtä kauan kuin laitevalmistajan myöntämä takuu. Tuote on myynnissä kaikissa Fonumin myymälöissä.\n- Emme näe mitään syytä, miksi emme voisi jatkaa asiakkaan laitteen laitevalmistajan takuuta asiakkaan näin halutessa. Asiakkaalle tämä tarkoittaa sitä, että hänen laitteensa takuuehdot eivät muutu ollenkaan, vaikka asiakas huoltaa laitteensa Fonumilla. Takuu on myös voimassa tismalleen saman ajan kuin laitevalmistajan myöntämä takuu, kertoo toimitusjohtaja Jussi Lehmuskallio.\nFonum tekee mobiililaitehuollosta helppoa\nFonum korjaa alle tunnissa kaikki Apple iPhonet ja iPadit sekä Samsung Galaxyt. Lisäksi Fonum korjaa yli 30 muiden valmistajien matkapuhelinmallia 2-3 vuorokauden kuluessa, jos varaosia on saatavana.\n- Asiakas voi tulla meille ilman ajanvarausta. Tästä syystä myymälämme sijaitsevat Suomen suurimmissa kauppakeskuksissa keskeisillä sijainneilla. Pyrimme ajattelemaan aina asiakkaan etua, silloin huoltopalveluissamme korostuu nopeus, laatu ja asiakkaan ongelman ratkaiseminen. Olemme erityisen ylpeitä siitä, että tarjoamme yleisimmät huollot alle tunnissa. Asiakkaan ei siis tarvitse odottaa huollossa olevan laitteen takaisin saamista viikkoja, vaan maksimissaan kolme päivää jos kyseessä on erikoisempi malli ja varaosia on heti saatavana. Elinikäinen takuu huollon laadun ja varaosien osalta parantaa asiakaskokemusta entisestään, toteaa toimitusjohtaja Jussi Lehmuskallio.\nElinikäinen takuu koskee kaikkia huoltoja ja varaosia, lukuunottamatta akkuja joille Fonum myöntää yhden vuoden takuu. Takuu ei myöskään kata kosteusvaurioisia laitteita. Takuu koskee kaikkia 3.3.2017 eteenpäin huollettuja laitteita.\nToimitusjohtaja Jussi Lehmuskallio puh. 0505708455, [email protected]\nFonum on Suomen suurin matkapuhelinten ja tablettien pikahuolto, jolla on 23 liikettä ympäri Suomea, yksi Tallinnassa ja pääkaupunkiseudulla huoltoauto, joka korjaa laitteen asiakkaan luona. Fonum korjaa iPhonet, iPadit ja Samsung Galaxyt alle tunnissa kaikissa myymälöissään. Muut merkit ja mallit 2-3 vuorokauden kuluessa, jos varaosia on saatavana. Rakkaudesta pieneen meisseliin!


Maailmanpankki | Tiedebasaari\nKöyhyys vähenee nopeasti Kiinassa\nPosted by Kai Aulio in Maapallo, Tiedepolitiikka, Tiedeuutisia, Väestö\n≈ Kommentit pois päältä artikkelissa Köyhyys vähenee nopeasti Kiinassa\näärimmäinen köyhyys, kansainvälinen köyhyysraja, köyhyys, köyhyysraja, Kiina, Kiinan talous, Kiinan vaurastuminen, Kiinan väestö, Kiinan väestöpolitiikka, Maailmanpankki\nKoko maapallon väestöstä lähes neljäsosa elää korkeintaan yhdellä eurolla päivässä\nKiinan taloudellinen eriarvoisuus on köyhyyden vähenemisestä huolimatta edelleen jyrkkä. Varsinkin ero maaseudun ja kaupunkien välillä on säilynyt ongelmallisen suurena.\nLähes joka neljäs maapallolla asuva ihminen elää äärimmäisessä köyhyydessä, yleisestä taloudellisesta kasvusta ja hyvinvoinnin edistämistoimista huolimatta. Amerikkalaisen Gallup-yhtymän laaja, kaikkiaan 131 valtion kansalaisia käsittänyt selvitys osoittaa, että 22 prosenttia maailman väestöstä joutuu tulemaan toimeen vähemmällä kuin 1.25 Yhdysvaltain dollarilla eli noin yhdellä eurolla päivässä. Tämä rahasumma on Maailmanpankin luokittelussa äärimmäisen köyhyyden raja. Mutta huomattavaa kohennustakin on tapahtunut. Maailman väkirikkaimman valtion, yli 1.3 miljardin asukkaan Kiinan kansantalouden huima kasvuvauhti on kaunistanut jättivaltion tilastoja merkittävästi viime vuosina, uutisoi China Today -lehti helmikuun 2014 numerossaan.\nVuonna 2007 yli neljäsosa kiinalaisista, 26 prosenttia väestöstä eli äärimmäisessä köyhyydessä eli noin eurolla (1.25 US dollarilla) päivässä. Kaksi vuotta myöhemmin (2009) noin yhden euron päivittäisellä rahasummalla joutui elämään enää 14 prosenttia kiinalaisista. Tämän jälkeen myönteinen kehitys taittui maailmanlaajuisen talouslaman aikana, vaikka Kiina selvisi taantumasta useimpia muita maita helpommalla.\nVuonna 2011 äärimmäisessä köyhyydessä eli 13 prosenttia kiinalaisista, mutta aivan viime aikoina kehitys on ollut erittäin nopeaa. Uusimman tilastovuoden 2012 lukemissa Kiinan väestöstä eli äärimmäisessä köyhyydessä enää 7 prosenttia.\nMaailmanpankki on asettanut köyhyyden vähentämiselle uuden, kunnianhimoisen tavoitteen. Vuoteen 2030 mennessä ihmiskunnan tulisi päästä tilanteeseen, jossa korkeintaan kolme prosenttia ihmisistä asuu äärimmäisessä köyhyydessä. Vuonna 2000 kaikkiaan 189 valtion päämiehet vahvistivat YK:n vuosituhatohjelman, jonka päätavoitteena on puolittaa köyhyydessä elävien ihmisten määrä vuoteen 2015 mennessä. Tämä tavoite ei lupaavista alueellisista edistysaskeleista huolimatta valitettavasti kokonaisuutena toteudu.\nKiina nostaa köyhyysrajaa kansainvälisesti noudatetulla tasolle. Tiedebasaari 13.1.2012; https://tiedebasaari.wordpress.com/2012/01/13\nKiina nostaa köyhyysrajaa vauraimmissa maakunnissaan. Tiedebasaari 29.9.2012; https://tiedebasaari.wordpress.com/2012/09/29\nTaloudellisen eriarvoisuuden kuilu levenee jyrkästi Kiinassa. Tiedebasaari 16.11.2012; https://tiedebasaari.wordpress.com/2012/11/16\nYmpäristötuhot leikkaavat 5.7 prosenttia Intian bruttokansantuotteesta\n03 lauantai Elo 2013\nPosted by Kai Aulio in Ilmansaasteet, Luonto, Maapallo, Terveys, Tiedepolitiikka, Tiedeuutisia, Väestö\n≈ Kommentit pois päältä artikkelissa Ympäristötuhot leikkaavat 5.7 prosenttia Intian bruttokansantuotteesta\nIntia, Intian väestö, Intian ympäristö, Intian ympäristönsuojelu, Intian ympäristötuhot, Maailmanpankki, ympäristö ja talous, ympäristö ja terveys, ympäristöpolitiikka\nIlman saastuminen pienhiukkasilla sekä vesien pilaantuminen vakavimmat ongelmat\nYli 1.2 miljardin asukkaan Intian suurin ympäristöongelma on ilman saastuminen etenkin suurissa kaupungeissa. Ympäristötuhojen vaikutukset ovat katastrofaalisia sekä ihmisten terveyteen että talouteen.\nTaloudellinen kasvu, ihmisten hyvinvointi ja terveys sekä ympäristön terveys ovat keskenään monimutkaisissa ja monipuolisissa vuorovaikutussuhteissa, ja tässä verkossa ympäristö jää valitettavan usein kokonaan huomioimatta tai ainakin listan viimeiseksi. Tällainen suhtautuminen on kuitenkin lyhytnäköistä ja ajan mittaan vahingollista sekä ihmisen terveydelle että taloudelle. Valitettavan konkreettinen esimerkki on viime vuosina huimaavaa talouskasvua jatkanut jättivaltio Intia, jossa ilman ja vesien saastuminen aiheuttavat mittaamattomia inhimillisiä vaurioita, ja myös valtion talouden kasvuluvut ovat tosiasiassa varsin kyseenalaisia. Maailmanpankin maaraportin mukaan ympäristötuhot leikkaavat niin rajusti Intian kansantaloutta, että on mahdotonta puhua todellisesta kasvusta.\nYmpäristötuhot aiheuttavat Intiassa vuosittain 3.75 triljoonan rupian eli runsaan 60 miljardin euron kansantaloudelliset tappiot. Menetykset vastaavat 5.7 prosenttia koko valtion bruttokansantuotteesta. Maailmanpankin maakohtainen arvio on ensimmäinen kokonaisvaltainen arvio ympäristön tuhoutumisen ja pilaantumisen taloudellisista vaikutuksista Intiassa. Raportissa eritellään ympäristön vaurioitumisen ja saastumisen sekä luonnonvarojen tuhoutumisen, luonnon monimuotoisuuden köyhtymisen kokonaisvaikutuksia Intian taloudelle, uutisoi The Times of India -lehti 17.7.2013..\nSuurimmat menetykset aiheuttaa ilman saastuminen, etenkin pienhiukkasten aiheuttama kuormitus sekä ihmisen että luonnon terveydelle. Suurin pienhiukkasten päästölähde on fossiilisten polttoaineiden käyttö, etenkin kivihiilen poltto. Kivihiili on vallitseva energianlähde voimalaitoksissa ja teollisuudessa, ja myös kotitaloudet käyttävät paljon hiiltä uuneissa, joissa ei ole minkäänlaista savukaasujen puhdistusta. Ulkoilman hiukkassaastuminen on suurin syyllinen, joka alentaa Intian bkt-arvoa vuosittain 1.7 prosentilla. Sisäilman saastumien puolestaan alentaa kansantuotetta 1.3 prosentilla. Muita vakavia taloudellisia menetyksiä aiheutuu puhtaan juoma- ja talousveden puutteesta, vesien pilaantumisesta ja muusta yleisestä hygienian puutteellisuudesta, jotka ovat etenkin alle 5-vuotiaiden lasten tärkeimpiä sairastumisten ja ennenaikaisten kuolemien aiheuttajia. Maailmanpankin raportin mukaan lähes neljäsosa (23 prosenttia) Intian lapsikuolleisuudesta voidaan osoittaa suoraan ympäristön pilaantumisen aiheuttamaksi.\nUlko- ja sisäilman pilaantuminen aiheuttaa valtavia taloudellisia menetyksiä lääkäri- ja sairaalakulujen lisääntyessä, ja lisäksi hiukkaskuormituksen aiheuttamat verenkierto- sekä hengityselinsairaudet aiheuttavat mittaamattomasti työkyvyn ja -panosten menetyksiä, Maailmanpankin raportti erittelee (http://www.worldbank.org/en/news/press-release/2013/07/17/india-green-growth-necessary-and-affordable-for-india-says-new-world-bank-report